
Închin această carte Iaşului meu natal şi 
întregii Moldove între ale cărei graniţe fireşti am 
trăit până spre al doilea an de facultate, în 
1944, când ruşii bolşevici au jefuit din teritoriul 
ei mult mai mult decât jumătatea jefuită de ruşii 
țarişti în 1812. E adevărat că Moldova e cea mai 
întinsă ţară românească: aproape cât Muntenia, 
Oltenia şi Dobrogea împreună, dar e şi ţara clasică 
a culturii şi artei româneşti, drept care se poate 
scrie perfect o istorie a Moldovei, cu toate gloriile şi 
căderile ei, dar nu se poate scrie o istorie a 
României fără Moldova. Dar pentru că ne ocupăm 
aici de Moldova de peste Prut, menţionez că nu 
vorbesc din auzite, căci prin grija părinților mei, 
am ajuns să-mi petrec în acel pământ pierdut 
toate verile de la doi ani până-n studenție. (Vezi 
Addenda: Există o singură Moldovă.) Amintesc 
totodată cititorului că din acel pământ îşi trag 
obârşia Mihail Kogălniceanu (de pe apa 
Cogâlnicului), Alecu Russo, Hasdeu, mareșalul 
Averescu, Maria Cebotari (din Ciubotariu) soprană 
de celebritate internaţională şi “vrăjitorul” Sergiu 


Celibidache! care se oferise să predea, fără plată, la 
Bucureşti, lecţii de dirijorat, dar a cărui uriaşă 
popularitate prin concertele şi mai ales prin repetițiile 
sale uluitoare la Ateneul Român a stârnit invidia 
lui Ceauşescu şi a trebuit să se reîntoarcă în 
Occidentul care-l admira, fără a-şi mai revedea 
țara pe care o iubise atât. 

A lupta pentru reîntregirea Moldovei 
este o datorie națională. A nu lupta pentru 
reîntregirea Moldovei este o crimă. 


Continui acest Cuvânt introductiv punând sub 
ochii cititorului un fenomen de o gravitate extremă 
pentru viitorul poporului român şi anume: când 
ruşii ţarişti au ocupat jumătatea de est a Moldovei în 
1812 nu au urmărit rusificarea populaţiei româneşti 
din acel teritoriu furat după cum se vede şi din 
Addenda mea pomenită mai sus. Ideea inversă, de 
a rusifica populația românească din teritoriul ce 
l-au furat este o „inovaţie bolşevică”. 

Am auzit la radio şi am văzut la televizor 
foarte clar exprimată hotărârea conducerii de 
la Moscova de a cere Uniunii Europene să 
judece aspru România pentru amestecul ei în 
treburile interne ale „Republicii Moldova” pentru 
că „Republica Moldova” este o ţară independentă, 
prietenă cu Rusia şi face parte integrantă din 
C.S.I. 

Va să zică: furi din țara cuiva o mare parte iar 





! GHEORGHE G. BEZVICONI, Boierimea Moldovei dintre Prut 
şi Nistru, Vol. II, Bucureşti, 1948, p. 97. 

dacă cel furat protestează şi-şi cere pământul înapoi îl 
reclami Uniunii Europene şi-i ceri măsuri drastice 
împotriva lui pretinzând că locuitorii acelui pământ 
sunt independenţi şi prieteni cu tine şi fac parte din 
CSI (Comunitatea statelor independente). Asemenea 
procedeu e tipic rusesc şi îmbină minciuna sfruntată 
cu crima. Însă! Asemenea procedeu îl aplică ruşii 
numai ţărilor mici. De marile puteri se tem, după cum 
vom vedea mai jos. 

Conducătorii de la Moscova ştiu foarte 
bine că „prietenia” faţă de aşa-zisa „Republică 
Moldova” e de fapt o cruntă duşmănie şi că de 
le-ar sta în putere ar ocupa şi Moldova de 
dincoace de Prut până în Carpaţi. Lucrul se vede 
perfect de bine şi din diverse declaraţii ale 
moldoveanului trădător născut în românimea 
de peste Nistru dar devenit slugă a Moscovei 
sub numele de Vladimir Voronin, „preşedinte al 
Republicii Moldova”. 

Canalul antiromânesc Antena 3 al lui Dan 
Voiculescu începe „abil”, prin a prezenta corect 
ştirile politice spre a stârni încrederea spectatorilor, 
cum a făcut de pildă şi în ziua alegerilor anticipate 
din „Republica Moldova” de la 29 Iulie, după 
care însă invită să se pronunţe asupra ştirilor pe 
diverşi români, bolşevizaţi, cu mutre primitive şi 
total inculţi, să-şi dea cu părerea şi-n primul rând 
să-l atace pe Traian Băsescu — singurul care luptă 
pentru unificarea Moldovei de peste Prut — şi pe 
Monica Macovei deoarece „categoria Macovei 
înseamnă disponibilitatea de a fi singur împotriva 


tuturor pentru a apăra justeţea unei cauze, riscul de a 
fi marginalizat şi ostracizat în ţară, chiar dacă meritele 
sunt recunoscute în afară,” înseamnă „pericolul 
de a ţi se arunca lături în cap cu ajutorul unor 
trusturi de presă dușmănoase”?. Membrii Antenei 
3 o fac cu vădită plăcere căci sunt slugi ale marelui 
ticălos Dan Voiculescu cel care e totdeauna 
nul în sondaje, cu toţi banii lui de fost securist 
acoperit sub numele de Felix, şi tocmai de aceea 
a şi trebuit să se alieze cu PSD-ul pentru a putea 
intra în Parlament. Niciodată, nici un cuvânt 
despre situaţia tragică a românilor din „Republica 
Moldova”. Dimpotrivă, în luna mai, după 
manifestațiile antibolşevice de la Chişinău din 
aprilie 2009, Radu Tudor afirma că în ce priveşte 
calificativul României în UE ea e socotită „cea 
mai destabilizatoare ţară din UE prin intervențiile 
făcute în favoarea Basarabiei”! Ce-i pasă acestui 
mahalagiu muntean de durerea Moldovei? Şi ce 
le pasă  mahalagiilor munteni plătiți gras de 
Voiculescu de ruperea în două a Moldovei şi 
rusificarea părții furate! 

Aşa dar: scopul final nu trebuie să fie 
acela de care tot vorbesc unii: integrarea „Republicii” 
Moldova în mod separat în Uniunea Europeană. 
Asemenea scop e şi absurd şi cinic. Scopul firesc 
şi normal este cel pe care l-am precizat aici: 
reîntregirea Moldovei. Însă moldovenii nu pot 
realiza ei singuri ceea ce au distrus conducătorii 





> SABINA FATI, Ce alegem anul acesta: Severini sau Macovei?, 
Editorial, în România Liberă, 4 Iunie 2009, p. 2. 

marilor puteri occidentale care ne-au vândut ruşilor: 
Hitler în 1939 cu faimosul său pact Ribbentrop- 
Molotov confirmat ulterior de Churchill şi Roosevelt, 
geniali pentru ţările lor, criminali pentru România. 
Urmaşii lor de astăzi, din pozițiile supreme pe 
care le au în Germania, Marea Britanie şi S.U.A. 
sunt Singurii care pot cere Moscovei reîntregirea 
Moldovei. Dacă nu vor voi să-şi facă această nobilă 
datorie nu văd ce rost mai are rămânerea unei 
Românii ciuntite în U.E. Nu sunt om politic ci 
vorbesc ca istoric. 


Dau aici şi un alt exemplu de furt pe care 
ruşii nu-l pot nega pentru că l-am văzut cu ochii mei. 
În muzeul de la Kremlin pe care ruşii îl numesc “Sala 
de arme” (Opyxeiinaa Ilanara) dar care, pe lângă 
arme, conţine un mare număr de tot felul de exponate, 
atrage atenția o mare şi strălucitoare broderie atârnată 
pe un perete şi protejată sub sticlă. Broderia e o 
danie a domnului muntean (oltean de origine) 
Neagoe Basarab şi a soţiei sale Despina şi reprezintă 
Coborârea de pe cruce. Maria-Ana Musicescu a 
publicat asupra ei un studiu, apărut 19585, iar 
în 1968 precizează că “Această piesă rămâne 
neîntrecută în arta broderiei muntenești” şi că 
“susține cu succes comparaţia cu cele mai artistice 
piese din Moldova vremii lui Ştefan cel Mare”*. M. A. 





3 MARIA-ANA MUSICESCU, O broderie necunoscută din vremea 
lui Neagoe Basarab, SCIA, 1958, 2, p. 35-49 +2pl. 

+ MARIA-ANA MUSICESCU, Broderia, în Istoria artelor plastice 
în România,...sub îngrijirea Acad. Prof. George Oprescu, Vol. I, Ed. 
Meridiane, 1968, p. 279. 


Musicescu avea remarcabil simț estetic, cum 
dovedeşte şi această comparaţie cu celebrele broderii 
de faimă mondială din vremea lui Ștefan cel Mare. 
Mai departe n-a mers autoarea din lipsa cunoaşterii 
adâncite a  broderiei moldoveneşti. Căci trebuie 
să subliniez că broderia de care vorbim aici n-a 
putut-o comanda Neagoe Basarab vreunui atelier din 
Muntenia, această ţară apelând în acea vreme, în toate 
domeniile de artă, exclusiv la artişti străini din cauză 
că nu dispunea de artişti şi ateliere româneşti. 
Aşa cum am arătat în altă lucrare că postelnicul 
lui Neagoe, pe nume Marcea5, a comandat luxuosul 
său tetraevanghel unui atelier din Moldova, tot aşa şi 
Neagoe s-a adresat unui atelier moldovenesc pentru a 
realiza broderia cu pricina, broderie care prin 
însuşirile-i artistice e tipic moldovenească. 

Dar alt lucru trebuie neapărat subliniat 
aici: în colțul din dreapta jos muzeografii ruşi 
au plasat pentru lămurirea vizitatorilor o inscripție 
închisă într-un mic dreptunghi plasat orizontal: 
“BusaHTHUCKaA TKaHb”, adică “broderie bizantină”. 
Aşadar: de vreme ce nu o puteau atribui neamului 
lor pentru că ruşii stau slab în materie de broderii 
medievale — cu două excepţii, ambele aflate la 
Muzeul Rus din Moscova — au atribuit frumoasa 
broderie românească Bizanţului!! Deci, fiindu-le clar 
că nu o pot atribui propriului lor trecut, au pus-o pe 
seama Bizanțului numai şi numai pentru a-i evita 
pe români. Lăsând la o parte stil, paleografie şi 





5 SORIN ULEA, Gavril Uric. Studiu paleografic, în SCIA, Artă 
plastică, T.28, 1981, p.55, nota 73. 

frumoasa inscripție slavonă care arată că superba 
broderie e românească, din simpla prezenţă a 
domnului Neagoe Basarab şi a soției sale Despina, 
fără nici o legătură cu Bizanțul, ruşii au preferat riscul 
ca vreun specialist străin să constate că piesa e pur 
românească şi să-i facă astfel de râs cu o falsificare 
atât de grosolană. Psihologia ruşilor e bolnavă când 
vine vorba de români. Atâta perversitate copilărească 
îi cuprinde față de vecinul de la apus! Să te laşi 
pradă unui uriaş complex de inferioritate faţă de acest 
vecin, când tu însuţi, ca popor, ai dat lumii mari valori 
în litere, muzică, balet, nu e lucru normal. E curată 
boală mentală acest complex, boală ce caracterizează, 
de altfel, întreaga istorie a acestui popor apucător. 


De foarte curând a apărut o declaraţie a 
expertului rus Modest Korolev cu privire la 
consecințele manifestaţiilor de stradă din Chişinău 
de la începutul lui Aprilie (2009). Korolev spune 
că aceste manifestații „demonstrează că prăbuşirea 
statalității moldoveneşti nu poate fi evitată” şi 
că „ceea ce s-a întâmplat la Chişinău demonstrează 
că Moldova se va uni cu România în viitorul 
apropiat...”, adică exact ce spune mereu 
„preşedintele” Voronin că nu se va întâmpla niciodată. 
Declarația expertului rus e deci şi împotriva lui 
Voronin, fapt ce face din declarația lui Korolev un 
element foarte important, căci ea exprimă punctul 
de vedere, deocamdată mascat dar foarte clar al 





é RĂZVAN NICOLAE SCĂEŞTEANU, Expert rus: Moldova se 
va uni cu România în curând, în România Liberă, 22 Mai 2009. 

conducerii supreme de la Moscova, a cărei slugă 
este Voronin. Ştiu bine şi opinia lui Soljeniţân 
care în cunoscuta-i carte „Chestiunea rusă” publicată 
şi în limba română în 1995 declara textual: „Trebuie 
să ne intre, în sfârşit, în cap: Transcaucazia să-şi 
urmeze drumul său, Moldova aşijderea, Ţările 
Baltice de asemenea...” 

Ce părere are conducerea supremă de la 
Moscova despre Soljeniţân care a scăpat din gulagul 
sovietic, s-a refugiat în Occident dar, rus curat la 
suflet şi patriot, s-a reîntors în ţara lui. Poate fi actuala 
Moscovă împotriva lui Soljeniţin?? Dacă da, să 
spună clar: „da suntem împotriva lui Soljeniţân” ; iar 
dacă nu să spună iarăşi clar: „da suntem de acord cu 
Soljeniţân şi dăm înapoi Moldovei întreg teritoriul 
pe care i l-am luat”. 





7 ALEKSANDR SOLJENIȚÂN, Chestiunea rusă la sfârşit de secol 
XX, Prefaţă de Alexandru Paleologu, Ed. Anastasia, 1995, p. 142. 

Să nu dăm locul, că pământul acesta 
iaste frământat cu sângele moşilor 
şi a strămoşilor noştri 

Miron Costin 


Dacă l-am întreba pe Ştefan Vodă: “Măria Ta, 
ce sunt acele regiuni din Moldova pe care cei de azi 
le numesc “Bucovina” şi “Basarabia”, domnul ne-ar 
răspunde: “Prietene, nu există în ţara mea regiuni cu 
asemenea nume. Eu am fost domnul Moldovei, 
numită aşa şi numai aşa pe toată întinderea ei. Există, 
e adevărat, numele de bucovina în documentele mele 
de cancelarie care, după cum ştii, se numesc urice şi 
sunt scrise, după străvechi tradiţii, în limba slavonă, 
limbă în care fagul se cheamă buk iar făgetul — 
bukovină, fie numai un mic pâlc de copaci, fie o 
pădure. E plină ţara mea de asemenea bucovine 
care apar cu acest nume în documentele de cancelarie. 
Cel mai cunoscut dintre toate aceste făgeturi din 
cauză că acolo am zdrobit eu armata regelui polon 
Albert, e făgetul Cosminului, căruia în cronicile 
domniei mele i se spune bukovina Kozminova, 
Cosminul fiind un sat din marginea acelui făget.” 

Această Moldovă a lui Ştefan cel Mare a 
durat în graniţele ei fireşti (cu excepția a trei mici 
teritorii din sud despre a căror pierdere voi vorbi în 
altă carte) până în 1775. În acel an imperialii austrieci 
au rupt un teritoriu de 10.442 kilometri pătraţi din 
nord vestul țării, teritoriu fără nume până atunci căci 
era format din ruperea arbitrară a unor bucăţi din 
ținuturile Cernăuţi şi Suceava. După câţiva ani 
imperialii au denumit acel teritoriu Bucovina. 
Scopul austriecilor era dublu: să facă o legătură 
directă dintre ei şi posesiunile lor din Ucraina 
subcarpatică şi, mai ales, să-i deznaţionalizeze pe 
români. Dar iată o ciudăţenie: de ce imperialii 
austrieci care erau germani n-au dat teritoriului 
abia ocupat numele german Buchenwald? (precizez 
aici pentru neştiutori că bucovina e un cuvânt polon 
cu mare vechime fiind utilizat în documentele emise 
de cancelaria regală a Poloniei medievale, de unde a 
trecut şi în limba oficială a Moldovei: slavona.) 
Ciudăţenia de care vorbeam e numai aparentă, căci 
fondul chestiunii e limpede. Dacă imperialii austrieci, 
care erau catolici, ar fi ales numele Buchenwald, toate 
cancelariile europene interesate de politica externă a 
imperiului ar fi înţeles imediat că acest imperiu a 
urmărit nu numai un rapt teritorial dar şi catolicizarea 
populaţiei româneşti ortodoxe de pe acel teritoriu. 
Dimpotrivă, aplicând termenul slav Bukovina, 
devenit uzual şi la supuşii ucrainieni ortodocşi, 
imperialii produceau o confuzie foarte utilă lor în 
politica internaţională, confuzie care, profitând de 
faptul că şi ucrainienii şi moldovenii erau de 

aceeaşi confesiune, moldovenii, mai puţini numeric 
în “Bucovina” în raport cu ucrainienii din Galiția 
orientală, puteau fi supuşi rusificării şi desființaţi ca 
popor român. Tocmai în acest scop, vom vedea îndată, 
că imperialii vor ridica curândă vreme granița dintre 
Galiţia ucrainiană şi “Bucovina”. Deocamdată 
imperialii au început cu începutul. I-au şcolarizat în 
aşa chip pe copii încât, după câtva timp, la întrebarea 
profesorului: ce sunteți voi: moldoveni sau 
bucovineni? Ei să răspundă: noi suntem bucovineni. 

Ocupându-mă intens începând cu anul 1955, 
de arta şi cultura medievală a Moldovei şi fiind foarte 
interesat pretutindeni şi de oamenii locurilor pe care 
le cercetam, am constatat un lucru profund interesant. 
Lăsând la o parte faptul că “bucovinenii” români 
vorbeau exact aceeaşi limbă cu ieşcanul care eram eu, 
am văzut că românii ce se considerau bucovineni erau 
numai intelectualii de diverse profesii de pe la oraşe 
precum şi o parte din parohii de pe la biserici. Țăranii 
români cu satele lor de prin păduri şi munţi se numeau 
— când îi întrebam — moldoveni. Această constatare 
trebuie neapărat reținută când vorbim de “Bucovina” 
şi “bucovineni” căci diferenţierea dintre sat şi oraş 
e hotărâtoare şi, în acelaşi timp, firească fiindcă 
şcolarizarea practicată de imperiali nu putea prinde 
decât oraşele, nu şi uriașul număr al satelor. 

lar pentru ca desnaţionalizarea să meargă şi 
mai repede, după nu mult timp, austriecii au desfiinţat 
granița dintre “Bucovina” şi Galiţia orientală locuită 
de ucrainieni care acolo se numeau ruteni sau rusini. 
Rezultatul a fost că ţăranii ruteni, care o duceau rău pe 

moşiile panilor poloni ce se purtau aspru cu ei şi le 
impuneau un număr enorm de clăci pe an, au început 
a se revărsa tot mai mult peste fosta graniţă în 
“Bucovina”, unde boierii moldoveni, mult mai blânzi, 
cereau ţăranilor de pe moşiile lor un număr foarte 
redus de clăci. Unii dintre refugiații ruteni coborau 
mai departe spre sud până în Moldova rămasă intactă 
ca să li se piardă urma. Pierzând masiv din forţa de 
muncă a pământului, nobilii poloni aflaţi şi ei sub 
ocupaţia austriacă, însă cu mari privilegii, nu-şi mai 
puteau plăti dările către Coroana imperială, căreia-i 
cerură să-i fugărească şi să-i prindă pe rutenii 
fugiți în pământ românesc. Maria Teresa a înţeles 
riscul şi a început a emite porunci ferme pentru a-i 
prinde pe fugiţi şi a-i readuce la poloni. (Deşi aceeaşi 
Maria Teresa, tulburată în conştiinţa ei, va exprima 
ceva mai târziu colaboratorilor ei regretul — tardiv — 
că a permis ocuparea şi integrarea în imperiu a 
unui pământ cu totul străin.) Dar cu toate acestea 
majoritatea fugiților a rămas cât mai aproape de fosta 
graniță în nădejdea că lucrurile se vor schimba şi 
vor putea reveni în ţara lor. Aşa se explică faptul că în 
nordul “Bucovinei” s-au stabilit mult mai mulţi ruteni 
decât în sudul ei, lucru ce avea să aibă foarte 
grave repercusiuni mai târziu pentru statul român. 
Deocamdată ţăranii moldoveni, blânzi şi toleranţi, 
i-au primit cu largă inimă în satele lor sau între sate pe 
locuri “goale”. Iar consecinţa a fost că nu târzie vreme 
multe sate au devenit mixte. În unele au continuat să 
domine numeric moldovenii, în altele cumpăna era la 
egalitate, iar în altele dominau rutenii. În funcţie de 

aceste raporturi numerice, o parte dintre ucrainieni 
s-au românizat şi încă până acolo că au devenit vajnici 
apărători ai drepturilor populației româneşti din 
“Bucovina”. Dar chiar şi în sate în care vorbeau 
curent şi ucrainiana şi româna, moldovenii şi-au 
păstrat intactă conştiinţa românească. Dar! Din 
modeşti, săraci, prost îmbrăcaţi, „reduşi la o stare 
ticăloasă”$ cum îi văzuse tânărul Mihail 
Kogălniceanu care în drum spre Viena trecuse mai 
întâi prin Galiţia — şi din umili cum fuseseră la sosirea 
lor în “Bucovina”, ucrainienii au început să ridice 
capul şi, pe măsură ce prosperau ca minoritari pe 
pământ românesc, au început să-şi arate adevăratul 
lor caracter agresiv şi şovin şi să declare că 
“Bucovina” e a lor, că ei sunt stăpâni pe acel 
pământ. Pe scurt: când a sosit şi pentru români marea 
Unire din 1918 acei ruteni au ridicat glas contra. 
lar acest curent advers a dat apă la moară lui 
Stalin cu prilejul redactării Pactului Ribbentrop- 
Molotov, în August 1939, Pact în care nu figura 
Bucovina ci numai “Basarabia”. Când Hitler a 
văzut inclusă şi Bucovina s-a enervat drept care 
Stalin a renunţat, dar numai la sudul Bucovinei, 
nordul pretextând că-l ia ca “despăgubiri pentru 
cât au suferit” ruşii din Basarabia sub regimul 
despotic al României regale!! Hitler n-a mai protestat 
fiind greu prins cu ocuparea Europei Occidentale. Dar 
Stalin a ocupat şi micul ţinut Herţa din Moldova de 
dincoace, care nu aparținuse niciodată nici unei puteri 





8 AL. ZUB, Mihail Kogălniceanu. Istoric, laşi, Ed. Junimea, 1974, 
p. 636. 


17 


străine. Cauza era că lui Molotov îi scăpase din 
“greşeală” creionul gros când urmărea cu el linia 
Prutului. Evident că Molotov nu şi-a mai reparat 
“greşeala”, biata Herţa rămânând şi ea în mâna ruşilor. 

Dar să nu uit. Politica imperialilor austrieci a 
mers cu deznaţionalizarea românilor până acolo că 
a început să le rutenizeze şi numele. lată un 
exemplu. Pe marele meu prieten, mai vârstnic ca 
mine, îl chema Dumitru Voloşciuc şi era paroh la 
celebra biserică — fostă mănăstire de călugări, azi 
de maici — din satul Homor, greşit numită în 
secolul XX Humor. Tipic moldovean şi la chip şi 
ca temperament l-am întrebat într-o zi cum se face că 
poartă un nume ucrainizat. (Căci voloh înseamnă în 
limba rusă moldovean). Părintele mi-a arătat o 
fotografie a bunicului său, preot şi el, pe care îl 
chema Moldovanu. Perfizii imperiali i-au transpus 
numele în ucrainiană: Volosciuc ca să pară rus 
sau rusificat. 


Şi acum — “Basarabia”. 

Basarabia s-a numit cândva de mult un mic 
teritoriu din sudul Moldovei dintre Prut şi Nistru, 
teritoriu de lângă Dunăre pe care-l stăpâniseră 
odinioară temporar domnii munteni din dinastia 
Basarabilor, de unde şi numele. Această Basarabie 
apare prima dată pe harta din 1541 atribuită 
călătorului şi geografului german Reicherstorfer. Mai 
apare apoi în harta lui Dimitrie Cantemir, ataşată 
faimoasei sale Descriptio Moldaviae sub numele de 
“Budzak vel Bassarabiae”, nume pe care marele 

savant îl şi comentează şi-l pomeneşte de mai multe 
ori. Dar nu despre această Basarabie de lângă Dunăre 
vorbim noi aici ci despre numele dat de ruşi întregii 
Moldove dintre Prut şi Nistru, pe care, când au 
ocupat-o în 1812, au luat numele Basarabiei de lângă 
Dunăre şi l-au extins spre nord asupra întregii 
întinderi a Moldovei din stânga Prutului! Deci 
astăzi, când vorbim de “Basarabia” vorbim despre 
jumătatea de răsărit a Moldovei furată de ruşii ţarişti 
în 1812. Țariştii aveau în plan să cupe întreaga 
Moldovă până la Carpaţi însă în conjunctura politică 
europeană de atunci nu le-a reuşit “jocul” decât 
pe jumătate. 

Dar chiar şi acea “Basarabie a ruşilor” i-a 
deranjat pe Occidentali care, foarte interesaţi de 
soarta gurilor acelui mare fluviu european care era 
Dunărea, au hotărât la Congresul de la Paris 
din 1856, să-i îndepărteze pe ruşi de la Dunăre 
împingându-i spre nord până la localitatea Bolgrad 
aflată la capătul de nord al lacului Ialpug. Țariştii 
au venit însă cu o hartă falsă în care apărea încă 
un Bolgrad: “Noul Bolgrad”, aproape de Dunăre în 
dreptul Chiliei. Occidentalii au văzut imediat falsul 
iar lordul Palmerston, reprezentantul Angliei, l-a 
condamnat aspru: “Încercarea de a substitui oraşul din 
sud (Noul Bolgrad) oraşului din nord e pur şi simplu o 
escrocherie cu totul nedemnă din partea unei mari 
puteri ca Rusia” °. Bine a făcut Gheorghe I. Brătianu 





” G. I. BRĂTIANU, La Bessarabie, Bucarest, 1943, p. 68: „The 
attempt to substitute the southern town (New Bolgrad) for the northern 

că l-a citat pe Palmerston, dar bine a făcut şi Andre 
Fontaine!’ că l-a citat pe acelaşi Palmerston cu privire 
la alt aspect tipic politicii ruseşti din totdeauna: 
“Politica rusă reprezintă o încercare permanentă de a 
impune guvernelor apatice şi slabe; în fața unei 
rezistenţe energice ea cedează însă, aşteptând ocazia 
de a acţiona din nou.” În ce mă priveşte am considerat 
întotdeauna că Rusia n-a fost niciodată o mare putere 
ci o mare întindere ce şi-a format imperiul nu atât prin 
calitate cât prin cantitate năpustind mari armate peste 
țări mici şi cucerind Siberia prin luptă cu tundra. Iar 
când lăcomia lor paranoică de extinderi teritoriale se 
izbeşte de rezistenţă eroică precum e astăzi cazul cu 
infima Cecenie se plâng că sunt invadaţi de terorism. 
Dar înainte de a ataca feroce această ţară şi a-i rade de 
pe faţa pământului capitala văzut-au ruşii picior de 
terorist cecen în imensa lor ţară? La terorismul rusesc 
răspund şi terorizaţii cum pot. 

După tratatul de la Paris din 1856 au urmat 
unele importante evenimente dar sar peste ele ca fiind 
irelevante pentru scopul ce-l urmăresc, dar sar şi peste 
întregirea completă a României după primul război 
mondial, în 1918, şi ajung în 1940 când ne-au fost 
furate şi “Basarabia” şi nordul “Bucovinei”, de data 
asta de ruşii lui Stalin prin acel banditesc Tratat 
Ribbentrop-Molotov, când acesta din urmă a minţit cu 
o tipic rusească neruşinare că “Basarabia” e locuită 





town is simply an act of swindling utterly unworthy of a great Power 
like Russia...”, Lord Palmerston 8 Oct. 1856, [p.66]. 

10 ANDRE FONTAINE, Istoria războiului rece, Vol.2, p.30, Ed. 
Militară, 1992, Bucureşti (Volum apărut în franceză în 1965). 

majoritar de ucrainieni, când eu însumi, care 
cunoşteam atât de bine acea jumătate de Moldovă — 
aşa cum am arătat încă din 1992 (vezi p.51-58) — 
ştiam cât de puţini ruşi se aflau acolo. Şi cu 
aceasta am atins scopul pentru care am scris cele de 
mai sus, scop ce constă în condamnarea severă a 
istoricilor români care, după întregirea României în 
1918, au continuat să menţină în viaţă numele de 
“Bucovina” şi “Basarabia” în loc să le elimine 
imediat din limba română ca fiind creaţia a două 
imperii  duşmane nouă ce  urmăriseră să-i 
deznaționalizeze pe moldoveni şi să-i împartă în trei: 
moldoveni (câți mai rămăseseră!), “bucovineni” şi 
“basarabeni” (de aceea îi şi pun în ghilimele). Şi 
astfel, în loc să dispară cele două nume impuse de 
duşmani, le-am menţinut şi au intrat în mod criminal 
în conştiinţa românească. lată câteva exemple. 1.- 
În anii 20 ai secolului XX, I.D. Ştefănescu a scris o 
carte în două volume cu titlul Histoire de la peinture 
religieuse en Bucovine et en Moldavie !  2.- Din 
1992 Mitropolia Moldovei, cu sediul în Iaşi, nu s-a 
mai numit Mitropolia Moldovei şi Sucevei ca până 
atunci, ci Mitropolia Moldovei şi Bucovinei. În 
ambele cazuri aici citate Moldova şi “Bucovina” par a 
fi două ţări deosebite! 3.- Cu prilejul Congresului de 
lingvistică şi filologie romanică ţinut la Bucureşti în 
Aprilie 1963, profesorul britanic Duncan McMillan 
declară unui ziar următoarele: “Sunt mişcat de 
ospitalitatea organizatorilor, de afecțiunea cu care am 
fost întâmpinat peste tot în ţara dumneavoastră în 
călătoria pe care am  întreprins-o în zilele 

premergătoare congresului. În special în Moldova 
şi în Bucovina am fost primiți cu o căldură 
excepţională pe măsura unor oameni ai căror înaintaşi 
au făurit minunile de artă care sunt mănăstirile 
bucovinene”. 4.- În vara anului 1979 mi s-a cerut să 
conduc în Moldova pe profesorul Karl Erdmann care 
pe atunci era preşedintele Asociaţiei Mondiale a 
Istoricilor şi care printr-o scrisoare specială ruga 
conducerea Academiei Române să-i ofere putinţa de a 
vizita “celebrele biserici din Bucovina”. Deci pentru 
britanici bisericile din Moldova fuseseră create de 
moldoveni şi de bucovineni, iar pentru germani ele 
erau create numai de bucovineni!  Conducându-l, 
aşadar, pe german la acele monumente am oprit la 
întoarcere maşina într-un punct al fostei graniţe, am 
ieşit afară, am încălecat un şanţ şi i-am arătat lui şi 
soţiei sale (englezoaică): “Vedeţi unitatea perfectă a 
acestui teritoriu? Ei bine, eu stau acum cu un picior pe 
Moldova şi cu celălalt pe “Bucovina”. I-am dat apoi 
lămuririle necesare după care mi-a spus: “Domnule 
pentru mine Bucovina nu mai există. Există numai 
Moldova. lar monumentele pe care le-am văzut 
au fost create de moldoveni şi nu de bucovineni.” 5.- 
Dar iată confuzia atât de grav păgubitoare Moldovei 
şi marelui ei trecut produsă din cauza noastră până şi 
în mintea unui mare istoric de artă cum este italiana 
Maria Luisa Stringa, vicepreşedinte al “Clubului 
mondial al centrelor UNESCO şi care, uimită de 
bisericile din secolele XV-XVI din “Moldavia 
Bucovina” (sic!) pune aceste faimoase monumente în 
capul unei liste de celebrități universale: “Un fir subtil 

uneşte aceste insule de spiritualitate scufundate în 
natura moldavă cu centrul istoric al Florenței, cu 
laguna Veneţiei, cu grotele din Matera, cu Partenonul, 
cu templele din Borobudur, cu Alhambra etc. pentru a 
nu cita decât câteva din tezaurele artei şi naturii 
din întreaga lume, declarate de către UNESCO 
“patrimonio dell'umanita”. (În La Nazione, 19 
Iunie 1995). 6.- Iar după Maria Stringa să mai cităm 
un italian: Mario Derme, care în celebrul Osservatore 
romano, 11 Noiembrie 1995 scrie şi el un amplu 
articol supraintitulat “Străvechi mănăstiri şi 
biserici din Bucovina (|!) care sunt deseori 
împodobite cu splendide fresce exterioare. Pentru 
valoarea lor artistică şi istorică UNESCO le-a 
recunoscut ca opere aparținând patrimoniului 
universal cultural al umanității.” 7.- Mai mult, 
vedem, de pildă, apărând azi diverse albume de 
artă numite Bucovina, autorii lor având inconştienţa 
să nu-şi dea seama că o asemenea denumire slavă 
face jocul ruşilor care jubilează de bucurie când 
văd că înşişi românii se sfârtecă în bucăţi. 

O mențiune specială merită albumul 
Bucovina al lui Răzvan Theodorescu publicat în 
1994, album în care autorul arată că se ocupă de 
pictura murală moldovenească din secolele XV-XVI, 
dar în care a introdus pe lângă biserici din “Bucovina” 
importante biserici din afara “Bucovinei”, mergând 
din nord cu cea de la Bălinești, trecând spre sud prin 
Râşca şi Probota şi ajungând tocmai la Dobrovăț la 
sud de laşi! Iată ce fel de istoric e “academicianul” R. 
Theodorescu ce introduce în “Bucovina” monumente 

ce nu fac parte din acest teritoriu, adâncind astfel 
confuzia între cele două apelative (Moldova — 
“Bucovina”) de care mă ocup în acest capitol. Şi iată 
ce “academician” de vază are astăzi Academia 
Română, o adunătură de bolşevizaţi, şi mai iată cum 
se împrăştie în lumea întreagă istoria falsificată a 
Moldovei prin acest album publicat şi-n engleză 
şi-n franceză. Dar în afara modei cu mizerele albume 
“Bucovina” pe care le-au reluat şi alții după 
Theodorescu, văd că ia vânt un veritabil separatism al 
“Bucovinei” de restul Moldovei până şi în reclama 
unei banale afinate numită “Saber”. Elogiată pe cutia 
de ambalaj în română şi în engleză: “Realizată pe 
baza reţetei proprii şi în spiritul tradiției locale...” şi 
“a unique and authentic flavour, the result of a 
well-known recipe of the rustic households in 
Bucovina”. “Made in the classical Bucovina style”. 
lar sus, sub numele “Saber” apare într-o ramă 
heraldică un mârlan tuciuriu zâmbitor şi crăcănat 
care, cu coroană de aur pe cap şi cu un modern 
butoi lângă el îşi toarnă cu delicii licoarea nu într-un 
păhărel ci într-un “pocal” cât o cofă de mare. Rama e 
prinsă în cifra 1789 cu explicația că produsul are 
“Peste două sute de ani în distilarea de tradiție a 
alcoolurilor”. 

Am străbătut între anii 1955 şi 1972 în lung 
şi-n lat toată Moldova, inclusiv “Bucovina” cu 
cercetările mele şi n-am gustat decât de două ori, şi 
mi-a ajuns, “specificul” rachiu rutenesc de foarte 
proastă calitate numit “holercă” din ucraineanul 
“horilca” (Vezi şi dicţionarul DEX, 1975: “rachiu 

de proastă calitate”). Iar banala afinată e realizată “în 
spiritul tradiției locale”. Care spirit local bucovinean? 
Şi încă inventat de un Saber, adică de un german la 
1789 când “Bucovina” era ocupată de germanii 
austrieci. Dar puteau germanii — un popor mare şi cu 
mari tradiţii să-şi facă reclamă cu asemenea “produs”? 
Cu “rafinata” Saber s-ar fi făcut de râs germanii, iar 
cu “voievodul” cu coroană de aur pe cap — un fel de 
Ştefan cel Mare — şi-au bătut joc “bucovineni” de 
biata Moldovă, şi încă pe plan internaţional, cu 
reclama lor în engleză! Şi încă ceva: când au avut 
“bucovinenii” un voievod bucovinean? Cum s-au 
încumetat rădăuţenii — în a căror vestită catedrală 
dorm vechii domni ai Moldovei începând cu Bogdan I 
— să-şi bată joc de memoria lor. lată unde duce 
incultura şi barbaria bolşevică: la antiromânism şi 
filorusism. Nu e destul că ruşii le spun muntenilor 
“rumâmschie ţâgani” spre a-i deosebi de moldoveni? 
Se gândesc oare rădăuţenii ce vor spune ruşii de 
voievodul tuciuriu al “Bucovinei”? 


Divizarea Moldovei în trei teritorii a avut 
gravă urmare şi în organizarea Bisericii. Căci sub 
ocupaţia străină, în secolul XIX, ţara n-a mai avut 
un singur mitropolit (la laşi) ci trei: al Moldovei, 
al Bucovinei şi al Basarabiei! Asemenea divizare ce 
continuă şi până azi face în mod criminal jocul 
ruşilor şi de aceea trebuie rapid curmată pentru ca 
Moldova să revină la tradiționala ei organizare: o 
singură ţară, un singur mitropolit, la laşi evident, iar 
restul episcopi, ca în tot trecutul Moldovei, inclusiv 

unul la Chişinău. 

Însă actuala absurditate apelativă i-a făcut 
până şi pe istorici să vorbească absurd şi să folosească 
expresii ca acestea: “răpirea Bucovinei” şi “răpirea 
Basarabiei”, când e limpede că în momentul ocupării 
armate a celor două bucăţi de Moldovă ele nu aveau 
nici un nume. Deci nu poţi răpi ceea ce nu există! 

Dar destul. Trec la concluzie, care nu poate fi 
decât imperativă: să reparăm funesta neglijență 
săvârşită de istoricii români după reîntregirea 
României în 1918 şi să facem ce n-au făcut ei: să 
scoatem hotărât din limba română termenii 
Bucovina şi Basarabia pentru a rămâne numai 
Moldova, una şi nedespărţită cum a făcut-o 
Dumnezeu şi ne-a lăsat-o Ştefan cel Mare. Iar cei doi 
termeni să-i folosim numai când ne referim la 
perioada de timp în care cele două teritorii din nord şi 
est s-au aflat efectiv sub ocupaţie străină. 

Încheiasem de mult acest capitol când mi-a 
fost dat să văd o anumită emisiune la sfârşitul Paştelui 
anului 2006 la televiziunea N 24 în cadrul rubricii 
“Mândria de a fi român” (sic!), în care se aude vocea 
accentuată mitocăneşte a unuia care strigă: “Suntem 
contemporani cu oameni de mare calibru”, după care 
apar periodic personaje de o incultură de şi mai mare 
calibru. Dar “numita emisiune” de care vorbeam era 
dedicată “Bucovinei” şi întrecea cu mult tot ce am 
spus mai sus. Căci acolo erau invitaţi primari şi 
prefecți din Suceava şi Gura Homorului care vorbeau 
de îmbunătăţirea turismului şi de şosele fără să 
pomenească nimic despre cauza care aduce în 

Moldova mai mulţi turişti decât în tot restul ţării: 
existența pe pământul lui Ştefan cel Mare, Petru 
Rareş şi Movileşti a acelor biserici faimoase prin 
stilul lor arhitectonic şi prin pictura exterioară, 
fenomen unic pe glob, ce au atras pe cei mai 
mari specialişti din lume. Şi de asemeni nimic despre 
marii pictori români pe care i-am descoperit şi 
publicat eu însumi încă din anii 50-60 ai secolului 
trecut: Gavril leromonahul!! la Bălineşti (spre finele 
secolului XV), Toma!?, zugravul de curte al lui 
Petru Rareş, la Homor în 1535, Dragoş Coman?!’ (de 
la laşi) la Arbure (nu Arbore!) în 1541, popa 
Crăciun şi Mătieş şi popa Ignat şi Gligorie!* 
“igjgf] Rh+x.z b V+nbti b gjg 
Buzfn z Ukzujhbt” la Dragomirna în primii 
ani după 1600. Cât despre Ştefan Zugravulf5, 
originar şi el ca şi Dragoş Coman tot din județul 
Iaşi, i-am descoperit semnătura mai târziu, la 
biserica din Densuş de lângă Hațeg, unde pictase, 
invitat de ctitori, în anii 1425-30. Am descoperit 
deci în total 8 (opt) pictori români în vreme ce 





! SORIN ULEA, Gavril Ieromonahul — autorul frescelor de la 
Bălinești, în Cultura moldoveneacă în timpul lui Ștefan cel Mare, Ed. 
Academiei, 1964, p.419-461. 

2 Idem, Originea şi semnificaţia ideologică a picturii exterioare 
moldoveneşti (I), în SCIA, T. X, 1963, nr. 1, p. 72. 

3 Idem, Portretul funerar al lui Ion — un fiu necunoscut al lui Petru 
Rareş — şi datarea ansamblului de pictură de la Probota, în SCIA, T. 
VI, 1959, nr. 1, p. 65, nota 3. 

4 Idem, Autorii ansamblului de pictură de la Dragomirna, în SCIA, 
T. VII, 1961, nr. 1, p.221-222. 

5 SORIN ULLEA, Arhanghelul de la Ribița. Angelologie, estetică, 
istorie politică, Ed. Cerna, București, 2001, p.129-141. 

toți înaintaşii mei nici unul! (Precizez că înaintaşii 
mei din anii 1920-30 credeau că pictorii erau străini 
iar despre marea şcoală moldovenească de pictură 
nici nu ştiau că există, căci mi-a fost dat mie s- 
o descopăr în anii 1955-57.) Nu vorbeau acei 
primari şi prefecți nimic despre marii artişti 
români tocmai în acea rubrică lăudăroasă şi de 
imens prost gust “Mândria de a fi român”! 

Am mai văzut cum se lăudau unii cu 
“tradiția” ouălelor încondeiate din care lipsea total 
tocmai tradiția tipic moldovenească a stilizării 
geometrice, înlocuită cu motive şi culori aşternute 
amestecat şi grosolan, fără urmă de artă. Tradiția de 
care vorbesc se regăseşte în celebrele “covoare 
moldoveneşti” sau “basarabene” premiate la mari 
expoziții internaționale de artă românească în prima 
jumătate a secolului XX. Dar direct îngrozitor e 
faptul că nici un vorbitor nu a pomenit cuvântul 
Moldova! Mereu şi mereu numai “Bucovina” şi 
România. Lipsa totală a cuvântului Moldova şi a 
celebrelor monumente dovedesc, fără replică, un 
cumplit şovinism local al “bucovinenilor” care e un 
dezastru pentru biata Moldovă şi un imens succes 
şi bucurie pentru invadatorii ucrainieni. 


Şi totuşi n-am terminat cu Moldova dintre 
Prut şi Nistru căreia azi i se spune “Republica 
Moldova” sau uneori numai “Moldova”, o confuzie 
a unor ziarişti din care nu ştii despre ce Moldovă e 
vorba: de la Iaşi sau de la Chişinău. E bine ştiut că 
ruşii ce stăpânesc azi Moldova de peste Prut caută 

prin toate mijloacele şi perversitățile specifice lor 
din totdeauna s-o rusifice şi etnic dar şi în limbă. 
Şi cei mai de ieri şi cei mai de azi vor să ne convingă 
şi pe noi românii şi Europa întreagă că înşişi 
românii din “Republica Moldova” nu se consideră 
români şi nu se numesc ca atare, ci îşi spun numai 
“moldoveni”. Nu vorbesc din auzite ci din experiență 
personală pentru că — aşa cum am arătat — am 
cunoscut perfect “Basarabia” din acea vreme. 

Dar nici cu Bucureştii dintre cele două 
războaie nu mă pot lăuda. Căci un şef oarecare, civil 
sau militar, dacă era cumva nemulțumit de vreun 
subaltern îl ameninţa cu această vorbă pe care mi-a 
fost dat s-o aud şi care mi-a rămas întipărită în minte 
pe tot restul vieţii: “Mă imbecilule, să ştii că te trimit 
în fundul Basarabiei”, provincie pe care mai marii 
de la Bucureşti o socoteau pe atunci unloc de 
surghiun, un fel de Siberie. lar subalternii trimişi 
efectiv acolo îşi vedeau leafa întreită pentru că 
“Basarabia” era foarte bogată iar traiul mai uşor şi 
tinerii “surghiuniţi” îşi făceau de cap cu beţii şi 
abuzuri monstre care le-au scos nume rău peste Prut. 
Şi mi-a fost dat să-l aud pe genialul povestitor țăran 
care a fost Moşu Gheorghe Roman din Rădeni şi 
care este eroul unei cărți scrise de tatăl meu şi 
apărută în 196916, spunându-i bunicului meu: “Apoi 
cucoane, dacă aşa sunt românii dumneavoastră 
din Bucureşti, ce fel de oameni sunt aceia?” Şi asta 
când? La vreo 10-15 ani de la Marea Unire din 1918 





16 TRAIAN ULEA, Amintiri de vânătoare, Ed. Ceres, Bucureşti, 
1969, 150p. 

când se ştie că tocmai românii “basarabeni” au fost 
primii care, cu un entuziasm zguduitor, au revenit, 
încă din Martie acel an, la “patria mamă”. După 
ei au urmat “bucovinenii” şi la urmă transilvănenii. 
Dealtfel dorinţa de unire fusese la “basarabeni” 
atât de mare încât îşi manifestaseră dorul printr-o 
strofă ce se scufundase în folclor: 


“Prutul ista ne desparte, 
Prutul ista n-are moarte? 
Dar ne-om pune noi cândva 
Și cu gura l-om seca.” 


Şi l-au secat ! 


Dar țin mult şi la Transilvania pe care am 
străbătut-o zece ani la rând cu bicicleta ca să-i cunosc 
în primul rând pe țărani. Fiindcă dau 10 profesori 
universitari născuţi sau crescuţi în bolşevism, pe 
un singur țăran autentic, de ori unde ar fi. 

Însă! Cei ce au fost primii au ajuns ultimii, şi 
eu le înţeleg amărăciunea pentru că sunt şi român şi 
moldovean şi ieşean, stând în capitala culturii 
româneşti de la naştere până în al doilea an de 
facultate, răstimp în care am cunoscut şi “Basarabia”. 
Iar din vara lui 1944 — la Bucureşti. 

Detest “sărbătoarea Unirii” practicată în 1990 
de bolşevicii români în cap cu Iliescu şi fixată anual la 
1 Decembrie la Alba Iulia. Căci ce fel de “Mare 
Unire” se serbează acolo când “Basarabia” nu e 
pomenită deloc iar conducătorii statului aflaţi la 

tribună se veselesc cu impertinență? 1 Decembrie la 
Alba Tulia e o sărbătoare anti-românească. Și nu-mi 
iese din cap comportarea neruşinată a bolşevicului 
Petre Roman care fiind, ca “prim ministru”, alături de 
preşedintele Iliescu se tăvălea de râs la tribună şi le-a 
strigat odată miilor de oameni adunaţi acolo aceste 
vorbe sexuale de care ar trebui să-şi aducă aminte şi 
dincolo de moarte: “Mie nu-mi lipseşte nimic în 
partea de jos”. Până şi Ion Iliescu l-a lovit cu cotul. 
Iar când i-a venit rândul lui Corneliu Coposu, agenţii 
lui Iliescu au stârnit un uriaş vacarm ca să nui 
se audă cuvintele acestui martir al neamului. Asta a 
fost şi este pentru tot PSD-ul trecut şi prezent Alba 
Iulia! “Sărbătoarea” de la 1 Decembrie la Alba Iulia 
fără Moldova de peste Prut e o crimă. 

Pe la începutul lui Aprilie a.c. au avut loc 
la Chişinău mari mişcări de revoltă a zeci de mii 
de români, majoritatea tineri, demonstrând pe străzi 
împotriva rusificării „Republicii Moldova” impusă 
cu bestialitate de „preşedintele” Vladimir Voronin, 
bucătar în tinereţe, ajuns mai apoi, după tipicul 
sovietic, general, iar acum „preşedinte” al Republicii 
Moldova. L-am văzut bine la televizor pe acest 
individ cu figură de om rudimentar acuzând România 
că a stârnit acea violentă revoltă, dar făcându-se 
a nu şti că motivul revoltei stă în rusificarea mereu 
crescândă a Moldovei de peste Prut şi în criminala sa 
comportare cu poliția şi armata rusă pe care le pune 
să-i asuprească, să-i chinuie fizic, să-i ucidă şi să-i 
bage în închisori pe manifestanţii români. lar pentru 
a-şi justifica afirmaţia intervenției României, Voronin 

a folosit o zicală moldovenească, prevenind România 
„să nu-şi bage nasul unde nu-i fierbe oala”. Iar 
culmea obrăzniciei acestei slugi a Moscovei a fost că 
Voronin a ţinut moldovenilor la televizor o cuvântare 
în limba rusă !! 


Nu putem încheia acest capitol dedicat 
granițelor Moldovei lui Ştefan cel Mare şi din 
totdeauna fără a vorbi şi de aşa-zisa Transnistrie. 
Constat că mulți români de tot felul nu ştiu exact ce 
înseamnă acest termen — inventat în vremea 
mareşalului Antonescu. Acest termen e o capcană 
întinsă românilor de Stalin, care a înfiinţat-o în 1924 
şi a numit-o “Republica Sovietică Socialistă 
Moldovenească” cu capitala la Balta şi nu la Tiraspol 
ca astăzi. 

În secolele XVII-XVIII, văzând peste Nistru 
o vastă întindere de pământ goală de ucrainieni care 
fugiseră din calea năvălitorilor tătari din Crimeia, dar 
goală şi de tătari care se restrânseseră între timp în 
acea întortocheată peninsulă, un număr crescând de 
țărani moldoveni au trecut treptat fluviul şi s-au aşezat 
pe pământuri mai întinse decât cele pe care le 
posedaseră “dincoace”. Că peste Nistru până departe 
în Ucraina exista o mare întindere de pământ goală şi 
de ucrainieni şi de tătari ştia bine şi lon Neculce care 
afirmă că Dimitrie Cantemir — după ce pierduse, 
cu tot ajutorul lui Petru cel Mare, războiul contra 
turcilor la Stănileşti pe Prut în 1711, plecase cu un 
oarecare prilej “la Chiov (Kiev — n.n.) pe la 
Nemirova, prin câmp pustiu, că pre acolo era 

atunce locul pustiu...”!7. Trecând deci mereu Nistrul, 
țăranii moldoveni de care vorbesc s-au înmulţit masiv, 
au ajuns până la Bug şi unii încă mai departe până în 
Caucaz. Teritoriul pe care se aflau nu avea nici o 
graniță. Acea graniță le-a tras-o în 1924 Stalin şi a 
format astfel Republica de care am pomenit. Scopul 
dictatorului era, evident, pervers. Ca şi înaintaşii 
săi, țarii, el avea în cap vechiul vis al ruşilor: să 
ocupe întreaga Moldovă până la Carpaţi. Era însă 
un realist şi înțelegea bine că la asemenea 
extindere nu va ajunge, dar socotea că, dacă 
procedează abil, ar fio şansă să-i facă pe 
moldovenii de dincoace de Nistru să se simtă ei 
singuri atraşi spre raiul sovietic. Căci asta şi 
făcuse: acordase moldovenilor din acea Republică 
un trai cu înlesniri superioare celor de care se 
bucurau celelalte republici sovietice. La vremea 
aceea Stalin, bineînţeles, nici gândea că peste 15 
ani va încheia cu Hitler pactul “Ribbentrop- 
Molotov” în August 1939, care-l va duce în Iunie 
1940 la ocuparea militară a “Basarabiei” şi nordului 
“Bucovinei”. Situaţia românilor în “Transnistria” era 
— şi acest punct trebuie să-l precizăm — simetrică 
cu cea a ucrainienilor din nordul “Bucovinei”: 
minoritari față de populaţia României, au fost şi 
sunt şi acuma ucrainienii din nordul “Bucovinei”, 
minoritari au fost şi sunt şi acum românii din 
Transnistria faţă de populația Ucrainei. Aşa dar: 





17 ION NECULCE, Letopiseţul Ţării Moldovei şi O samă de 
cuvinte. Ediţie îngrijită de Iorgu Iordan, ESPLA, 1955, p.299, 
(Clasicii români). 

frații noştri români care s-au născut şi trăiesc în 
Transnistria şi cred că e ţară românească să afle 
deci că nu e a lor, că sunt minoritari acolo. Să 
reţină însă şi ei — precum şi toţi românii din întreaga 
Românie — încă un furt teritorial extrem de grav 
şi anume: mai mulţi ani în urmă ruşii din 
Transnistria nu s-au mai mulţumit să rămână dincolo 
de Nistru ci au păşit şi dincoace, pe pământ 
românesc şi ne-au furat chiar de pe malul fluviului 
una din străvechile cetăți cu oraş cu tot: Tighina 
şi au ataşat-o Transnistriei! Mă plictiseşte să tot 
vorbesc de ruşii hoți; dar asta au făcut şi cu 
Tighina: un act de hoţie la drumul mare asupra unui 
popor lipsit de apărare. Căci să ajungi să ataşezi unui 
pământ de dincolo de Nistru un pământ de dincoace 
de Nistru, care e Tighina, adevereşte o apreciere a 
țăranilor moldoveni care, zâmbind cu humor, spuneau 
că ruşii sunt porci. Urât, desigur, dar adevărat, căci 
țăranii sunt totdeauna plastici în vorbire. 

lar dacă ucrainienii care ocupă nordul 
“Bucovinei” vor să ştie cam câţi erau ei numeric 
în întreaga “Bucovină” după primul an de ocupaţie 
austriacă să citească rapoartele foarte exacte ale 
generalilor von Spleny şi ale urmaşului său 
Enzenberg. Vor afla în ele că, în afară de armeni, evrei 
ŞI ţigani, cu minime procente, ei înşişi, rutenii şi 
huţanii, adică slavii, erau 16,5% faţă de români cu 
77,3%. Nu dispunem de numărul aproximativ al 
slavilor din jumătatea de nord a “Bucovinei” pentru 
că înainte de a ne fi luată prin absolută surprindere 
nimănui nu-i venise în minte să-i numere pe slavii 

de acolo, dar oricum ei nu puteau fi decât puţin mai 
mult de 16,5%: deci tot puţini în raport cu românii 

Cu pertractări “diplomatice” între români şi 
ruşi nu vom reuşi nimic. Dovada cea mai clară ne-a 
dat-o “preşedintele” Republicii Moldova, Voronin, 
care e de părere că pactul Ribbentrop-Molotov e 
valabil şi azi! Căci “argumentează” el, românii au 
furat de la ruşi Moldova dintre Prut şi Nistru după 
primul război mondial şi au stăpânit-o 20 de ani, iar 
ruşii n-au făcut, în 1940 şi apoi în 1944, decât să-şi 
reia ce era al lor. Dar faptul că ruşii ţarişti au ocupat 
“Basarabia” încă din 1812 şi au stăpânit-o până 
în primul război mondial după care românii au fost 
aceia care “au reluat ce era al lor” Voronin nu spune 
nimic, nu ştie nimic, beznă totală. Cât despre ţinutul 
Herţa care e dincoace de Prut şi n-au stăpânit-o ruşii 
niciodată, şi care e deci cea mai sfruntată hoţie, 
Voronin nici nu pomeneşte, deşi ştie bine că e un act 
de banditism. Şi să-i mai amintim “uitucului” Voronin 
lucrul cel mai extraordinar şi pe care ni-l relatează aşa 
de clar cronicarul lon Neculce şi anume că, cu încă o 
sută de ani în urmă, în 1711 ţarul Petru cel Mare l-a 
primit la Iaroslav pe eminentul diplomat moldovean 
marele vistiernic Ştefan Luca care “aşă au aşădzat cu 
împăratul de-ău făcut legătura”!5, adică un Tratat între 
împărat şi Dimitrie Cantemir semnat cu mâna sa de 
împărat şi-n care acesta însuşi precizează chiar de la 
început hotarele străvechi: “Țara Moldovii cu Nistrul 
să-i fie hotarul şi cu Bugeacul şi cu toate cetăţile tot a 








18 Ibidem, p. 264. 

Moldovii să fie”!?. Şi mai adăuga Petru cel Mare în 
Tratatul său cu Dimitrie Cantemir, printre alte clauze, 
încă două de importanță cardinală: 1.- Domnia 
Moldovei să devină ereditară (din tată în fiu), 
începând chiar cu D. Cantemir şi să intre astfel 
în rândul naţiunilor civilizate, şi 2.- “Din moscali 
să nu s-amestece la boieriile Moldovii, nici să 
s-însoare în ţară, nici moşii să cumpere.” Cu alte 
cuvinte, dacă D. Cantemir ar fi câştigat războiul cu 
ajutorul lui Petru cel Mare, Moldova ar fi fost ferită şi 
de furt teritorial rusesc şi de rusificare. Şi subliniez 
aici în mod special că toate clauzele Tratatului era cel 
mai indicat să le ştie Ion Neculce care tocmai atunci 
era ministrul de război al Moldovei (mare hatman) şi 
mai era şi rudă directă cu vistiernicul Luca. Toate 
acestea îi sunt perfect cunoscute lui Voronin dar se 
face a nu şti, el coborând numai până în 1920, adică 
cu 200 de ani după garanţiile date Moldovei de Petru 
cel Mare!! De ce procedează aşa Voronin ? Simplu: 
pentru că Voronin procedează ca ruşii, deprinşi de 
veacuri să fure pământurile ţărilor mici fără nici o 
păsare dacă occidentalii îi consideră escroci cum i-a 
numit în secolul XIX lordul Palmerston, pe care l-am 
citat mai sus. Singurul rus care s-a purtat cinstit cu 
Moldova căzută a fost Petru cel Mare. 

Moldova furată trebuie neapărat readusă la 
patria mamă, evident, cu mari şi perseverente eforturi. 
Şi atenţie! nu numai aşa-zisa “Republică Moldova”, ci 
întreaga Moldovă furată din care “Republica” e 





19 Ibidem. 
% Ibidem, p. 265. 

numai o parte ! Dar iată întrebarea: cine să conducă 
şi să coordoneze aceste eforturi? Evident, omul cu cea 
mai înaltă funcţie în stat: preşedintele României. Dar 
care dintre ei? Căci din 1990, de când ne considerăm 
ceea ce nu mai suntem de mult, o democraţie, şi până 
azi s-au perindat la cârma țării trei preşedinţi. Deci 
care dintre ei ? iarăşi evident: cel care şi-a arătat 
marea dorință de a readuce Moldova furată. Şi cine e 
acela ? Să vedem. 


Poate fostul preşedinte Ion Iliescu ? În nici 
un caz. lon Iliescu a fost şi a rămas până astăzi un 
bolşevic integral. Nu-i cunoaştem studiile liceale dar 
ştim cu toții că studiile universitare le-a urmat în 
Moscova lui Stalin, de unde s-a întors în ţară încă mai 
filorus decât plecase. (M-am referit mai sus la 
eventualele sale studii liceale pentru motivul că 
fostul său stăpân, Nicolae Ceauşescu, nu fusese în 
adolescenţă licean ci calfă de cizmar la bunul meu 
prieten, şi bun român, domnul Traian. Şi de la domnul 
Traian ştiu că “Nicu” nu se ţinea de treabă ci de 
comunism şi că, fugărit de poliţie, se cobora de la 
etaje pe burlane, neajungând cizmar ca prietenul 
meu ci — mai târziu în viață — general! după ce fusese 
şi el la Moscova unde nu ştiu ce făcuse.) Cât despre 
preşedintele Iliescu ţin bine minte că, împreună 
cu preşedintele “Republicii Moldova” Snegur, a 
împiedicat în 1990 revenirea Moldovei de dincolo 
la Moldova de dincoace, revenire pe care o cereau 
românii moldoveni care, veniți în 1989 din sate şi 
oraşe la Chişinău formaseră, într-un entuziasm 

uluitor, o gigantică manifestaţie: 500.000 (cinci sute 
de mii) !! (Am văzut şi auzit acea manifestaţie pe o 
casetă video în toamna lui 1989). Dacă n-ar fi 
existat Iliescu cele două jumătăţi ale Moldovei 
s-ar fi unit pentru că presiunea spre unire era uriaşă. 
Iliescu însă, total antiromân şi filosovietic, n-a 
făcut altceva decât să urmeze „idealul” tatălui 
său, Alexandru Iliescu: alipirea Basarabiei la 
U.R.S.S.! Dar cine era Alexandru Iliescu? Nimeni 
altul decât fiul bolşevicului rus Vasili Ivanovici, 
care, pentru a scăpa de urmărirea Ohranei ţariste, 
s-a refugiat în România prin anii 1895. Membru 
al Kominternului, Alexandru Iliescu a aderat la 
Rezoluția Congresului V al P.C.d.R. (Partidul 
Comunist din România) ţinut în 1931 la 
Gorkovo lângă Moscova în care se spune că 
„burghezia şi moşierimea din România, înfăptuind 
propriile planuri imperialiste...au cucerit Basarabia, 
Transilvania, Bucovina şi Banatul...”. Rezoluţia 
nu făcea altceva decât să reia teza Planului 
Kolarov pentru dezmembrarea României elaborat 
de Komintern care caracteriza România ca un 
stat de tip imperialist alcătuit din anexiuni 
teritoriale !!?! Cu aşa înaintaşi, nu e de mirare 
că Ion Iliescu a desființat cu brutalitate marea 
manifestaţie anticomunistă din Piaţa Universităţii la 
care am participat în toate cele 52 de zile şi am vorbit 
„golanilor” — cum ne-a caracterizat Ion Iliescu — de 
două ori din balcon alături de acel mare şi biet român, 





1 VLADIMIR ALEXE, Jon Iliescu — Biografia secretă. Candidatul 
manciurian, Ed. Elit Comentator, 2000, p-41-42. 

azi complet uitat, Marian Munteanu. Cu figura-i 
de Christ a fost sufletul Pieţii Universităţii şi tocmai 
de aceea a fost bătut sălbatic şi slăbit mental. Căci 
Iliescu a pus pe noi armata în acel faimos 13 Iunie, 
după care a adus minerii plini de securişti, pe care 
i-am urmărit cu toate crimele lor până în ultima 
seară. Acest preşedinte de onoare al PSD este 
cel mai mare criminal din istoria bolşevică a 
României şi din întreaga ei istorie. 


Revin şi întreb: dacă nu Iliescu, poate urmaşul 
său Emil Constantinescu ? Nici acest mediocru 
muntean pe care nu numai că nu l-a interesat niciodată 
Moldova pierdută dar şi-a folosit funcţia pentru a 
legaliza stăpânirea ucrainienilor asupra Insulei 
Şerpilor. Această insulă a fost furată României şi 
ataşată URSS-ului după 1944 prin simplu act de 
forță.  Formalitatea juridică a venit mult mai 
târziu în 1997. lată ce declara Dumitru Ceauşu, 
ambasador pe atunci la Kiev, într-un lung interviu 
acordat lui Petre Mihai Băcanu şi publicat în 
România Liberă la 21 Aprilie 2004: “Domnul 
Severin (ministru de externe în acei ani-— S.U.) 
la indicaţiile Preşedintelui Constantinescu, s-a 
implicat personal în negocierile asupra 
Tratatului cu Ucraina” şi “a semnat o 
scrisoare cu omologul său ucrainian Udovenko 
în care, la punctul 3, recunoaşte că Insula Şerpilor 
“aparţine Ucrainei'.”!! 

E vorba, aşadar, de acelaşi Adrian Severin 
care ne îndemna într-o emisiune la radio, pe noi 

românii, să nu stârnim “suspiciunile ucrainienilor”!, 
iar într-un interviu din 2006 afirma că România şi 
Bulgaria „ar trebui să încerce să înțeleagă şi să 
respecte interesele ruse în regiune (subl. ns.) şi 
să îşi adapteze propriile interese într-o manieră care să 
coexiste cu cele ruseşti”. Dar, îl vedem şi la 
televizor vorbind cu ură despre Traian Băsescu 
şi acuzând-o pe Monica Macovei de trădare 
pentru că vorbeşte deschis la Bruxelles despre 
corupția generalizată din România. E de înţeles, 
căci e nepotul Anei Pauker. lată şi excelenta 
caracterizare a Sabinei Fati: „Tipologia Severin 
reprezintă politicianul oportunist, care ar fi făcut 
aceeaşi carieră strălucită şi pe vremea comunismului, 
care ştie să sară dintr-un partid în altul ... care devine 
furios când trebuie să se bată bărbăteşte cu fapte, 
nu cu vorbe, şi care este gata să lovească pe la spate 
pentru a-şi scoate adversarul din joc”. Dar dacă 
Severin e nepotul Anei Pauker, Constantinescu al 
cărui nepot mai e? căci îl vedem la televizor 
atacându-l pe Traian Băsescu mereu şi mereu şi 
numai pe el, cu exact aceeaşi ură pe care nu şi-o 
poate stăpâni. Sunt cumva cei doi pradă unei maladii 
psihice? Nu. Nu au asemenea scuză. Sunt amândoi 
trădători de ţară ca de altminteri atâția şi atâția 
alții. Mai mult: Constantinescu e şi notoriu imoral: 
la câteva luni înainte de expirarea mandatului a 
anunțat public că se va retrage din politică, iar în 





CRISTIAN CÂMPEANU, Lista ruşinii socialiste, în România 
Liberă, 2 Iulie, 2009, p. 2. 
23 SABINA FATI, Ce alegem... 

2008 a intrat din nou în politică, şi încă din plin: 
şef de partid şi vrând să alcătuiască un aşa-zis 
pol de dreapta, lucru irealizabil de care nu a avut 
luciditatea să-şi dea seama că-l face de râs. 


Rămâne deci numai al treilea preşedinte: 
Traian Băsescu. Ecce homo! Căci într-adevăr, 
Băsescu e primul preşedinte care a avut milă de 
Moldova de peste Prut şi a declarat public şi-n 
repetate rânduri că marea sa dorinţă e să lupte pentru a 
o aduce la patria mamă! Mai mult, Băsescu are 
exact ce n-au avut şi n-au cei doi înaintaşi şi de 
fapt nici un om politic din ţara asta: darul şi harul de 
a conduce o ţară pentru că, pe de o parte e om 
cu vastă imaginație şi minte plină de idei în 
contrast total cu lipsa de idei şi stereotipismul 
plicticos al înaintaşilor săi şi totodată şi talentul 
de a se exprima într-o vorbire clară, nerepezită, 
fără ezitări şi reluări, ci curgătoare şi pe înţelesul 
tuturor, mai adăugându-se, spre norocul său, şi 
expresia extrem de mobilă. Nu e snob, nu e distant ci, 
dimpotrivă, apropiat şi prietenos cu oricine, cum 
nu e nimeni altul dintre toţi oamenii politici. Toate 
acestea împreună explică marele său succes în 
publicul românesc, ce se adună în jurul său din 
România şi până în Spania. Căci i-a fost dat lui 
Băsescu să fie un personaj unic. Singur s-a declarat 
de la început “preşedinte jucător”. Dar format, din 
pasiune, în disciplina cea mai aspră cu putinţă, căci în 
aviație moartea vine în trei secunde, pe când 
pe un vas petrolier de mare tonaj, la o catastrofă, 

moartea vine celor “salvaţi”, lent, în ore întregi 
de înot disperat. Pe Băsescu l-a atras magnetic 
pericolul, primejdia maximă, drept care nu se sfătuia 
cu nimeni ci, aşa cum spune, numai cu Dumnezeu, 
între steagul ţării şi Divinitate aflându-se singur. Toţi 
mediocrii din această ţară care au ajuns politicieni, 
oameni de afaceri şi comentatori de stânga au 
făcut mare haz de “preşedintele jiucător” cum 
pronunță apăsat mitocăneşte preşedintele infimului 
partid conservator, Dan Voiculescu. Dar n-au ştiut toți 
acei mediocri că în istoria Europei a mai fost în 
fruntea unei ţări un “mare jucător”, bine cunoscut 
oamenilor de adevărată cultură, adică exact ce nu 
mai există astăzi, distrusă fiind cultura în mod 
premeditat de bolşevici care au văzut în cultură 
un duşman şi-n popor o masă de proşti buni de 
păcălit în interesul lor. lată ce spune un mare istoric: 
“apariţiile şi evoluţiile sale publice prin ţară care-i 
plăceau enorm, nu erau gesturi plicticoase şi formale, 
ci opere de artă ale unui mare jucător a cărui 
inimă era în piesa jucată, în amestecul sufletesc 
între o Prinţesă şi poporul care-o iubea”. Prinţesa nu 
era alta decât ultra celebra regină Elisabeta I a 
Angliei, unică în istoria acestei ţări (,,...her public 
appearences and progresses through the country, 
which she thoroughly enjoyed, were no dull and 
formal functions, but works of art by a great 
player whose heart was in the piece, interchanges 
of soul between a Princess and her loving 
people” 7. 





4 GEORGE MACAULAY TREVELYAN, A Shortened History of 

Unul dintre cei care-l cunoaşte cel mai bine 
şi mai de aproape pe preşedintele Traian Băsescu e 
Adriana Săftoiu, care i-a fost colaboratoare când era 
ministrul transporturilor şi apoi purtătoarea sa de 
cuvânt: în total şapte ani. Eu am urmărit aproape toate 
apariţiile televizate ale preşedintelui. I-am studiat cu 
maximă atenție şi felul cum arată şi felul cum 
vorbeşte şi am ajuns la aceeaşi concluzie cu Adriana 
Săftoiu, concluzie pe care şi-a declarat-o ea însăşi la 
televiziune: “Băsescu e cel mai mare om politic din 
România”. De aceiaşi opinie sunt şi eu dar văd 
că nu mai este ea. Căci din hotărât pro Băsescu a 
devenit peste noapte hotărât anti Băsescu, cum a 
şi declarat la Antena 3 la 27 februarie 2008: “Nu 
susțin o Românie în care un om are imaginea 
Mesiei”. Infatuată persoană e această A. Săftoiu 
cu a sa comparaţie absurdă. leşită dintr-un cap 
incult. Nu-şi dă seama ce spune: Băsescu are 
imaginea lui  Mesia?? Ce caută Divinitatea în 
politică ? Autoarea a crezut că e subtilă cu asemenea 
“identificare”. Mare comedie ! Înţelegem cu toții 
că A. Săftoiu nu-l mai vrea pe Băsescu în fruntea 
unei republici prezidenţiale şi exact asta trebuia 
să spună. Felul în care gândeşte şi scrie dovedeşte 
însă şi lipsă de caracter şi lipsă de orizont politic şi 
lipsă de talent literar, aşa cum sunt cu precădere 
toți servitorii lui Vociulescu de la Antena 3. 
Plătiți “gras” de stăpânul Antenei 3, ca să-l atace 
mereu şi pururi pe preşedintele Băsescu, Radu 





England, Penguin Books, 1985, p. 235, republicată de 20 de ori din 
1959 până în 1985. 

Tudor a ajuns până la monumentala imbecilitate 
că Sorin Ovidiu Vântu este de 100.000 de ori!! mai 
inteligent decât Traian Băsescu. Şi astfel crede că 
s-a pus bine, ca un lingău, şi cu escrocul Vântu. 
Să se alăture lor şi Adriana Săftoiu, căci acolo e 
locul ei. Dar ca una care l-a cunoscut atât de bine pe 
Băsescu avea obligaţia să arate pe cine-l vede în 
locul lui. Căci e uşor să spui “nu-l vreau pe cutare” 
dar trebuie să spui “îl vreau pe cutare” după ce ai 
afirmat că “Băsescu e cel mai mare om politic 
din România”. A. Săftoiu şi-a băgat singură capul 
în lat şi-n lat va rămâne cu cele două afirmaţi ce 
se anulează reciproc. Toţi atacatorii lui Băsescu, 
inclusiv cei de la televiziune sau din presa 
scrisă nu sunt spirite constructive ci distructive; 
total inculți, ascultând cu devotament „indicaţiile” 
patronilor lor, nu se gândesc la ridicolul în care 
se află, ci la bani şi iar bani şi mereu bani, iar 
de ţară nu le pasă. 

E adevărat că şi Băsescu greşeşte şi încă 
grav uneori, cum e cazul cu cele două fete ale 
sale şi mai ales cu cea mică, Elena, care, după ce 
a fost mai multă vreme cu fiul unui mare pesedist 
(Hrebenciuc) — unde este crezul ei politic? — ne va 
reprezenta acum în Parlamentul European din 
partea PDL-ului, fără să aibă urmă de merite pentru 
asemenea post! Lipsită de cultură elementară: 
cu „succesuri” şi „scaun electric” pentru un 
infirm; cu ideea de a susţine în PE. legalizarea 
drogurilor slabe — fără a se gândi la urmarea 
dezastruoasă a drogurilor asupra tineretului din ţara 

sa — şi renunţarea după numai câteva zile la această 
idee; ca fiică a primului om din ţară, apărând pe 
pagina de titlu a ziarului Libertatea (18 Iunie 
2009) cu comentariul: „Elena Băsescu, Hrebe jr. 
te-a înlocuit cu o brunetă sexy!” şi „Până şi Joe a 
uitat-o pe fiica preşedintelui şi şi-a tras o iubită 
blondă”, totul alături de o tânără goală, doar cu chiloţi 
şi sandale cu tocuri înalte despre care se spune: „Un 
țigan o vrea de nevastă pe Gina Pistol”. Îi recomand 
Elenei Băsescu să citească cărțile marelui patriot 
Nicolae Baciu, şi cu precădere Agonia României”, 
scrise în exil, după ce a trecut prin închisorile 
comuniste, poate va înţelege ce înseamnă să fii 
patriot. Preşedintele nu şi-a dat seama că va scădea 
dramatic în sondaje din cauza Elenei? Cum şi cui lasă 
țara? Cât eşti preşedinte primează familia sau 
țara? 

Am auzit şi ştim cu toţii că preşedintele 
Băsescu a vorbit omologilor săi occidentali şi despre 
tragedia Moldovei, precum şi despre tragedia 
României în întregimea ei. Dar trebuie să afirm că 
vorbele nu ajung. E necesar un document scris negru 
pe alb adresat public şefilor supremi ai acelor mari 
țări occidentale care sunt urmaşii direcți ai lui 
Hitler, Churchill şi Roosevelt. Căci dacă Hitler a dat 
pe mâna lui Stalin Moldova dintre Prut şi Nistru prin 
faimosul Pact Ribbentrop-Molotov din August 1939, 
Churchill şi Roosevelt — mari patrioți pentru ţările 





25 NICOLAE BACIU, Agonia României. 1944-1948. Dosarele secrete 
acuză, Cluj, 1990, 390 p. 

lor — s-au purtat criminal nu numai cu Moldova 
furată, aşa cum am afirmat la începutul acestei cărți, 
dar au dat întreaga Românie pe mâna lui Stalin. 
E deci ferma obligaţie morală a conducătorilor 
supremi ai Germaniei, Marii Britanii şi Statelor Unite 
ale Americii să ceară preşedintelui Rusiei de azi să 
restituie Moldova furată României pentru ca în 
Uniunea Europeană să nu se afle o Românie grav 
ciuntită şi teritorial şi uman — căci în întreaga 
Moldovă furată trăiesc circa 4 (patru) milioane de 
români. Dacă Băsescu va reuşi cu documentul său 
făcut public Occidentului, nu va fi decât reparația 
unei grozave nedreptăți. Dacă nu va reuşi, nimeni nu-l 
va putea învinovăți că n-a făcut tot ce e omeneşte 
posibil, iar asupra celor trei mari țări occidentale va 
cădea public blamul că te faci a nu vedea că ai 
provocat tragedia unui popor. 

E drept că prin suprema funcție pe care o 
are în stat Băsescu poate trimite de unul singur 
supremilor săi trei omologi occidentali documentul 
său. Dar ar fi obligator ca şi Parlamentul României 
să susțină prompt şi public gestul preşedintelui 
şi să ceară în mod oficial înapoierea tuturor 
pământurilor româneşti pe care le deţine Rusia 
(ca să ne exprimăm “diplomatic”). Indiferent de 
rezultat, strict moral vorbind, Parlamentului României 
îi revine această supremă obligaţie pe care, 
dacă ar fi îndeplinit-o ar fi avut răsunet şi-n ţară 
şi-n străinătate, şi şi-ar fi dovedit cu cinste 
raţiunea de a exista ca instituție fundamentală a 
țării. Parlamentul nu este însă o adunare ci o 

adunătură compusă majoritar din membri de 
derivație bolşevică fără instinct românesc ci în 
fondul lor sufletesc rămaşi filoruşi. Cum să atace 
ei fostul şi actualul URSS fără de care nişte 
neisprăviți aroganţi şi inculți ca dânşii ar fi rămas 
fie bieți funcționari, fie ţărani codaşi şi nu 
“parlamentari” cu pretenții de a conduce ţara şi 
de a aproba sau dezaproba hotărârile preşedintelui 
țării. Au devenit celebri membrii celor două 
camere cu setea lor de lefuri uriaşe, de maşini de 
lux şi de mari privilegii. Dar nici unul dintre 
aceşti membri nu şi-a ridicat vreodată glasul 
împotriva furtului comis de Rusia — şi apoi şi de 
Ucraina — a jumătăţii de est şi a extremității de 
nord a Moldovei, precum şi a Insulei Şerpilor. 
Cu asemenea specimene de oameni preşedintele 
Băsescu n-are cum aştepta aprobarea documentului 
pe care i-l sugerez aici. Cât de aserviţi Moscovei au 
fost şi mai sunt unii din aceşti parlamentari cărora 
filorusismul le-a intrat definitiv în sânge Chiar şi 
celor mai tineri dintre ei cum se vede, de pildă, din 
felul în care vorbea în 2001 Cristian Diaconescu, 
azi vicepreşedinte al PSD-ului şi ministru de externe 
al României, dar atunci secretar de stat în MAE: 
“Avdeev a venit din concediu şi ne-a chemat rapid 
la Moscova, Ne-am dus — cum Dumnezeu să nu ne 
ducem”?!76 Deci clar: raportul între stăpân şi 
slugă! Monstruos şi de neconceput în România 
dintre cele două războaie. lată un exemplu: chiar 





%5 România şi-a cerut oficial restituirea tezaurului..., în România 


Liberă, Luni, 26 Noiembrie 2001. 


47 


la două zile după ce trupele germane şi române 
trecuseră hotarele Uniunii Sovietice fără declaraţie 
de război (!) ambasadorul român la Moscova, 
Grigore Gafencu, fost ministru de externe, raporta 
la Bucureşti: “Marţi, 24 Iunie, la ora 2 după 
masă, am primit un telefon de la Kremlin că dl 
Molotov doreşte să mă vadă.”7 Şi într-adevăr, la 
ora 4 după amiază Gafencu a fost introdus în Kremlin 
şi mai departe până în camera de lucru a lui 
Molotov conform unui protocol impecabil. lar la 
rându-i Molotov a păstrat şi el aceeaşi atitudine 
de impecabilă  politețţă în conversaţia sa cu 
Gafencu. Dar Gafencu era Gafencu, cu strălucit 
prestigiu european, iar Molotov nu era Avdeev. 





Revenind acum la preşedintele Băsescu 
trebuie să remarc din nou darul său de vorbire — clar, 
calm, nerepezit, rotunjind fiecare frază până la 
fiecare cuvânt — şi zâmbind din când în când — dă 
impresia unui om şi relaxat dar şi adânc în 
gândire. În ansamblu considerându-l nu are în ţară 
egal nici ca vorbitor, nici ca gânditor politic. 

Dar iată şi unul din vârfurile PS.D.-ului 
capabil şi bogat în idei: Viorel Hrebenciuc care 
spunea unui coleg: “... Tu ai spus odată că oamenii se 
împart în două: bărbaţi şi curve. Tu eşti o curvă”. 
Mai departe nu merg pentru că nu pot mânji 
această carte cu o droaie de mizerii verbale. 





> GRIGORE GAFENCU, Misiune la Moscova. 1940-1941. 
Culegere de documente, Bucureşti, Univers enciclopedic, 1995, p. 
229. 

Îmi rămâne însă să arăt cum toţi vulgarii 
întorc în vulgar, adică pe firea lor, tot ce spune 
Băsescu, făcându-se a nu înţelege că Băsescu nu e 
vulgar în exprimare. Reproduc aici un pasaj dintr-un 
articol al  Beatricei Kiseleff „Păsărică  mută-ți 
cuibul”: “Acesta este primul vers al unui cântec şi, 
drept să spun, nu m-am gândit niciodată că ar putea 
avea o conotație obscenă. Nu mi-am închipuit că, la 
noi, există atâţia obsedaţi sexuali... Cum domnilor, nu 
le mai putem spune micuţilor noştri “păsărică”, pentru 
că imediat se găseşte cineva care să ne răstălmăcească 
mângâierea transformând-o într-o insultă!? Sunt 
convinsă că domnul preşedinte i s-a adresat tinerei 
hărţuitoare cu “păsărico ”, tot aşa cum ar fi putut să-i 
spună, drăguţo, fetițo, domnişoară, dragă sau orice alt 
apelativ de acest gen, şi ce este rău în asta? Eu m-aş fi 
sesizat mai curând de invectiva “mi-ați furat 
aparatul”, adresată, de tânăra aşa zis ziaristă, 
preşedintelui ţării. Există o măsură în toate, nu te 
adresezi preşedintelui unei ţări, sau chiar unui 
ministru, ca unui confrate, sunt funcții care impun 
respect, nu față de persoana respectivă ci faţă de 
funcţia pe care o deține.”?8 

La fireasca interpretare a unei nobile autoare 
mai adaug şi eu, din parte-mi faptul că socrul 
meu o numea pe fiica lui când era copilă depână 
la 10 ani “păsărica lui tăticu” şi “suflețelul lui tăticu”. 

Pentru a termina cu ororile PS.D.-iştilor 
închei cu o magistrală vorbă a ziaristei Simona 





2 BEATRICE KISELEFF, “Păsărică mută-ți cuibul”, în Timpul 
Liber, nr.24, 13.06.2007, p.46 (Capcanele limbii române). 

Popescu: “PSD-ul va pieri odată cu Ion Iliescu”. Căci 
în adevăr, pe vremea paranoicului Ceauşescu viaţa ne 
era, totuşi, asigurată şi nu aveam grija zilei de mâine. 
Acum o avem pentru că Iliescu e cel care a 
transformat totul în haos şi de la el a pornit marea 
escrocherie a “oamenilor de afaceri”, dintre care 
foarte mulți au devenit oameni politici, şi din capul lui 
Iliescu s-a scris o Constituţie astfel alcătuită ca omul 
corect să nu-şi poată scoate dreptatea deoarece această 
cumplit de încurcată şi-n toate chipurile interpretabilă 
constituţie să fie total în favoarea escrocilor. Peste 
crima mineriadei de el provocată, marele criminal al 
României de azi e Ion Iliescu. 


Format ca om de cultură umanistă înainte 
de bolşevizarea învățământului românesc în toamna 
anului 1948, pot privi istoria în perspectivă. I-au 
trebuit 400 de ani de continuă şi consecventă 
dezvoltare limbii române pentru a ajunge la perfecția 
şi bogăția mijloacelor ei de exprimare care sunt 
cuvintele aşa cum se vede la marii scriitori de până 
atunci şi cu precădere în opera de scriitor şi critic 
literar a lui E. Lovinescu, al cărui cenaclu numit 
Sburătorul a jucat un rol imens în formarea şi lansarea 
în public a mai tinerilor săi confraţi sau chiar a unora 
de vârstă cu el. E interesant şi instructiv de constatat 
că cele mai celebre cenacluri literare româneşti au 
fost două şi amândouă de formaţie moldovenească: 
Junimea de la laşi din secolul 19, condusă de 
ardeleanul Titu Maiorescu (dar care mutată la 
Bucureşti de acelaşi Maiorescu a decăzut şi s-a 

destrămat), şi Sburătorul înfiinţat la Bucureşti în 1919 
de fălticineanul E. Lovinescu şi condus de el până la 
moarte în 1943. În Junimea de la Iaşi s-au afirmat 
două genii Mihai Eminescu şi lon Creangă, unic în 
literatura mondială pentru că nu mai e alt ţăran pe 
glob care să fi creat o astfel de operă literară. lar în 
cenaclul Sburătorul s-a afirmat genialul matematician 
şi poet Ion Barbu, fiu de magistrat din Câmpulungul 
muntenesc. Contribuţia sa majoră a constat în a oferi 
limbii şi literaturii româneşti capacitatea de a exprima 
abstractul, cosmicul. De aici, din acest cosmic a şi 
ieşit uimitoarea comparaţie dintre poezia sa şi cea a 
foarte materialnicului Arghezi: “Pe mine mă despart 
de poezia domnului Arghezi mai multe poduri de 
raze”. Aici a vorbit şi poetul şi matematul, căci razele 
care nouă ni se par drepte, lungite la distanţe cosmice 
se curbează. (E foarte probabilă aici influenţa 
astrofizicianului Einstein, cu a sa teorie a relativităţii, 
asupra lui Ion Barbu.) Dar încă de la începutul 
secolului 20 marele Ion Luca Caragiale spunea despre 
limba română că e “extraordinar de frumoasă”. Să nu 
uităm însă că la baza formării limbii şi literaturii 
române au stat marii scriitori moldoveni, laici şi 
clerici, din secolele anterioare: Ureche, Varlaam, 
Miron Costin, Dosoftei, Neculce, Dimitrie Cantemir 
şi Veniamin Costache. Iar toți aceşti înaintaşi, ţărani 
de origine sau boieri, s-au ridicat cu toţii la cultură din 
acelaşi izvor: țărănimea. Bolşevismul însă a distrus în 
câteva decenii acest izvor, această țărănime şi tocmai 
de aceea vor mai putea trece încă 400 de ani dar limba 
românească cu literatura ei cu tot nu vor mai avea de 


51 


unde să apară şi să se dezvolte. La posturile de 
televiziune după Ştiri nu apare “Cultura” ci “Sportul”. 
Bun şi necesar şi sportul, dar cu măsură. Difuzat însă 
fără măsură sportul a luat total locul culturii; adică în 
primul rând locul limbii române şi a literaturii 
sale. lată doar câteva din nenumăratele absurdităţi 
lingvistice şi de exprimare folosite la tot pasul din 
incultură, fără nici o preocupare pentru limba română: 
ca şi ministru, (aici nici măcar nu e vorba de o 
cacafonie, dar şi aceasta poate uşor fi evitată prin 
sinonime sau perifraze fără a spune agramat „ca 
virgulă cal”; pe domeniu, pe problemă (dacă stai pe 
domeniu sau pe problemă nu rezolvi nimic, trebuie să 
intri în domeniu sau în problemă); pe hol (atunci de 
ce nu pe baie, pe cameră?); astăzi totul se derulează, 
nimic nu se mai „desfăşoară”, nu „are loc”; în final, 
nu mai există „în încheiere”, „la sfârşit”; de asemenea 
totul demarează, nimic nu mai porneşte. Dar iată 
şi adevărate monstruozităţi verbale precum updatare 
din englezul up dated (articol din România Liberă) 
sau SUA şi Rusia „au resetat relaţiile”! (postul 
de radio România Actualităţi, Iulie 2009). Abundă 
de asemenea cuvintele fără rost, de umplutură, 
folosite aproape în fiecare frază, precum: practic; 
vreau să spun; mai nou; vizavi; pe ultima sută 
de metri; nu în ultimul rând; şi de ce nu; 
luminiţa de la capătul tunelului; cu siguranţă; 
şi aşa mai departe; OK; şi relativ de curând: 
baftă, naşpa şi mişto - cuvinte ţigăneşti - 
ultimul fiind preferatul  incalificabilei Oana 
Zăvoranu care apare la diferite canale de 

televiziune. Încă o dovadă de continua degradare 
rapidă a limbii române! 

Consecința firească şi obligatorie: „România, 
un loc golit de valori”, cum îşi intitulează foarte 
sugestiv Tom Gallagher” articolul publicat în 
România Liberă din 27 Iulie 2009. Şi autorul 
lămureşte: „Educaţia a fost ţinta predilectă a celor 
care au urmărit constant introducerea unui sistem de 
valori viciate în baza căruia cetăţenii ajung să se 
descurce doar prin tertipuri, acte de nepotism, etc., 
mediocritatea fiind ridicată la rang de normă în 
majoritatea sectoarelor vieţii publice (subl. ns.). 
Cazul fabricii de diplome denominate „Spiru Haret” 
ne-a relevat dimensiunea victoriei repurtate în 
lupta împotriva standardelor autentice. Acest ersatz 
universitar ... a eliberat diplome de licenţă ca pe nişte 
confetii...”. Mai mult, să foloseşti pentru cea mai 
mare excrocherie din istoria învățământului românesc 
numele  eminentisimului matematician care a fost 
Spiru Haret, savant ce şi-a sacrificat cariera pentru a 
se dedica reorganizării şcolii româneşti, este un 
sacrilegiu adus atât memoriei acestui mare patriot 
moldovean cât şi României. Pentru veroasa „clasă 
politică” însă, parte integrantă a acestei mediocrităţi, 
„întâmplarea” cu Universitatea Spiru Haret e socotită 
o componentă firească a existenţei cotidiene. Cum era 
de aşteptat, opinia publică este — ca întotdeauna — 





2 Profesor la Universitatea din Bradford, Marea Britanie, Tom 


Gallagher se dovedeşte nu numai un bun cunoscător al situaţiei din 
România dar, totodată, un versat în folosirea limbii literare, nu 
rare ori cu foarte specifice întorsături de frază, fără a lipsi însă şi unele 
modernisme „de ultimă oră”. 

inexistentă. Total dezinteresată de ce se întâmplă cu 
țara, avidă numai de îmbogăţire rapidă (terenuri, 
case, maşini, yachturi, excursii de cinci sau şapte stele 
peste hotare etc.), pasionată exclusiv de fotbal şi 
fără nici un interes pentru cultură, lipsind, evident, în 
masă de la vot, singura dată când ar putea hotărî 
soarta țării! 

Inevitabil, gândul mă duce la România 
dinainte de război în care mari savanți şi 
specialişti patrioţi, cu renume peste hotare, creaseră 
vestitele şcoli de matematică, inginerie, medicină, 
speologie, teologie, aceasta din urmă la Cernăuţi, 
şcoli în care studiau şi tineri din răsăritul Europei 
în loc să meargă la universitățile din Apus! 


Închei această carte cum am început-o: cu 
un Citat tot dintr-un cronicar, de data asta marele 
Ion Neculce care spune despre sine următoarele: “Nu 
i-au mai trebuit istoric străin să cetească şi să scrie, 
că au fost scrisă în inima sa. Deci vă poftesc 
cetitorilor, pre unde ar fi greşit condeiul meu să 
primiți, să nu gândiţi că doară pre voia cuiva 
sau în pizma cuiva, ce precum S-au tâmplat cu 
adevăr s-au scris.” 

ADDENDĂ 


Articol publicat în Cotidianul, 
4 Iunie 1992. 


EXISTĂ O SINGURĂ MOLDOVĂ 


Într-o frumoasă zi de vară, prin August 1956, 
mă aflam în incinta mănăstirii Suceviţa. Era pe la patru 
după-amiază şi-mi trăsesem din biserică o masă şi un 
scaun şi cu binoclul citeam inscripțiile de pe fațade şi le 
transcriam într-un caiet. Pe atunci nu erau turişti 
(n-aveau maşini), iar drumurile erau grele şi trebuia 
să mergi mult pe jos, ori să ai norocul să agăţi la 
întâmplare un camion sau o căruță. Vasta incintă .era 
deci pustie şi tocmai de aceea foarte prielnică meditației 
şi afundării într-un trecut de mult dispărut. M-a scos însă 
din transă un personaj răsărit ca din pământ: o ţărancă 
înaltă şi frumoasă, de vreo 60 de ani, ce umbla boiereşte 
în jurul bisericii cu mâinile când la spate, când în 
buzunarele pestelcei. Mergea lent şi se oprea des şi 
scruta pictura de pe ziduri când de departe, ca s-o 
cuprindă dintr-o privire, când băgându-şi ochii în 
pereți, după vreun amănunt. M-am mirat grozav, 
căci ţăranii n-au timp să se uite la picturi în zi de lucru; 
se uită numai duminicile, când ies de la slujbă şi mai 
zăbovesc, în grupuri, pe lângă ziduri. Dar m-am mirat de 

tot când, după vreo doua ocoluri în jurul bisericii, ţăranca 
a venit drept în faţa mea: “Domnule, mă rog de mă iartă, 
da? am fost alaltăieri la Putna şi unii mi-au spus că 
biserica îi de la Ştefan cel Mare, da” alţii mi-au spus că 
s-a dărâmat de mult şi ce se vede acuma îi făcătură mai 
nouă şi numai mormântul îi de la Ştefan. Amu, cum îi? 
în care biserică m-am închinat eu: a lui Ştefan sau a 
altora?” I-am spus femeii toată povestea cu dărâmări şi 
refaceri, când, cum şi de cine şi femeia a pornit iar în 
cercetări. Şi iar a venit la mine: “Domnule, eu îs muiere 
obraznică şi nu las omu” în pace, da? mitropolia din 
Suceava cum se cheamă: Sfântul Gheorghe sau Sfântul 
Ion, că cei de-acolo nu m-au lămurit bine.” Am luminat 
şi această chestiune: biserica se cheamă Sfântul 
Gheorghe, dar demult, cândva, moaştele apărătorului 
Moldovei au fost aşezate într-ânsa şi de atunci 
mănăstirea din jurul bisericii se cheamă Sfântul loan cel 
Nou. Țăranca a mulţumit şi iar a pornit în ocoluri şi iar a 
venit la mine: “Domnule, dumneata ştii multe, da’ 
biserica mitropoliei cine a făcut-o: un voievod sau doi?” 
Am risipit şi acest mister: până la ferestre a ridicat-o 
Bogdan cel Orb, iar de-acolo în sus, fiul său Ștefăniță. 
Iar mulțumiri şi iar ocoluri şi iar la mine: “Domnule, te 
mai rog ceva şi ai scăpat de mine: văd că la toate 
bisericile iestea vechi scrie undeva pe-o lespede, pe 
lângă uşă, în buchii pe care noi nu le putem cunoaşte, 
cine şi când a făcut biserica. Da” aici nu scrie nimica şi 
de unde ştim noi că a făcut-o leremia Movilă?” Am 
intrat cu femeia în biserică şi am dus-o în faţa portretelor 
ctitorilor: “Iaca mătuşă, acesta cu coroană mare pe cap e 
Ieremia Movilă şi ceilalți toți îs familia lui.” Şi iar afară, 

eu la masă ea la ziduri, şi, după o vreme, iar lângă mine: 
“Domnule, îți mulţămesc frumos de toate, multe am 
învăţat eu astăzi şi de-amu plec, da” tare te rog ce mi-ai 
spus din gură, pune şi pe hârtie, ca să am la mine.” “Da” 
bine mătuşă, la ce-ţi trebuie dumitale hârtie la mână, că 
n-am mai văzut la ţară să-mi ceară careva ce vrei 
dumneata.” Şi eram în adevăr foarte mirat de asemenea 
personaj. “Domnule dragă, mi-a răspuns femeia, eu nu-s 
de pe-aici; eu îs răzăşoaică din malul Nistrului, de pe 
lângă Orhei şi mă tot întreabă copiii şi nepoții: mămucă, 
unde sunt voievozii noştri ceia vechi? Eu îs o femeie 
proastă şi nu ştiu să le spun, iară “soveticii” nu le dau 
drumu” încoace peste Prut şi nici nu le dau voie să înveţe 
la şcoală lucruri de-ieste vechi. Ei cât mai degrabă 
rusăşti să-i înveţe. Da’ntro zi m-am dus la ‘Sovet’, la noi 
în sat, şi le-am spus că am la laşi pe unul din neamul 
meu care moare de boală ră şi să mă duc să-l văd. Da” eu 
am neamuri la laşi cum ai dumneata frați în pădurea 
asta”, şi-mi arată cu capul undeva în colo peste turnul de 
intrare. “Şi azi şi mâne şi azi şi mâne pe capul lor, până 
când unu” mai mare a strigat: “Daţi-i bre drumul să se 
ducă dincolo că asta-i nebună şi nu ne mai mântuim de 
dânsa.” Şi iaca, domnule, se fac amu trei s'tămâni de 
când am trecut dincoace şi mărg cu traista-n bâţ din 
biserici în cetăţi şi din cetăţi în biserici, ca să-i învăţ şi eu 
pe cei de acasă. Şi dorm pe la oameni prin sate şi mă 
primesc bine săracii, n-am ce zice, şi mai stăm de vorbă, 
că-s tot de-a noştri şi cunosc la nevoie.” 

l-am făcut voia răzăşoaicei din Orhei şi 
“i-am pus pe hârtie” ce mi-a cerut. Am mai cercetat-o 
câtva despre viaţa de dincolo, după care şi-a luat rămas 

bun şi a plecat. Se înserase bine şi m-am uitat lung şi gol 
de gânduri după dânsa, cum ieşea din melancolica 
mănăstire a Movileştilor, păşind boiereşte prin gangul 
turnului de intrare. Păşise de fapt acea femeie din Nistru 
şi până-n Carpaţi, simplu şi firesc, ca prin ograda ei, şi 
tocmai de aceea avea să devină pentru mine ceea ce a 
rămas şi până astăzi: simbolul-tip, simbolul suprem al 
unității absolute a întregii mele Moldove natale. Şi-n 
clipa în care n-am mai văzut-o mi-a răsărit în minte, ca 
un vuiet mare de ape şi cu o claritate vizuală de parcă 
eram însumi acolo, toată Moldova de peste Prut, aşa 
cum o cunoscusem de mic copil şi până la intrarea în 
facultate, în 1943, an de an, câte trei luni vara, şi uneori 
câte două săptămâni iarna. Şi o cunoscusem bine, căci, 
deşi coborâtori din familii născute şi crescute dincoace 
de Prut, părinţii mei au avut grijă să-mi deschidă ochii şi 
asupra acestei jumătăţi de Moldovă, abia de câţiva ani 
reîntregită cu cea de dincoace. Mi-au arătat, fără lecții şi 
cuvinte umflate, doar cu “uite şi tu şi ţine minte”, 
puternicele cetăți de pe Nistru, de la Hotin până la 
Cetatea Albă; m-au purtat pe la mănăstiri străvechi cu 
nume frumoase: Căpriana, Vărzăreşti, Hârjauca şi altele; 
m-au dus prin conace părăginite de boieri scăpătaţi, 
dintre care unii vorbeau un fel de franco-moldo-rusă 
foarte specială: O lume în dispariție. M-au dus prin 
casele burgheziei intelectuale de prin oraşe, amestecate 
etnic. Unii vorbeau frumos româneşte, ca faimosul 
profesor şi patriot Neaga din Chişinău, luat de bolşevici 
şi isprăvit în Siberia. Alţii, foarte mulţi, îmi izbeau 
urechile cu accentul lor rusesc, nu prea simpatizat de 
“regățeni”, care nu se gândeau însă că şi accentul 

ardelenilor, de care făceau atâta haz, nu era nici el al lor, 
ci venea din fonetismul limbii maghiare. Din acest 
mediu al oraşelor şi târgurilor, m-am ales şi cu un mare 
prieten de vârsta mea, ce mă vizita uneori acasă la laşi: 
Slavcic laşcenco, ucrainian curat care, ajuns profesor de 
liceu la Corneşti, sub bolşevici, avea curajul să le spună 
elevilor: “Măi băieţi, când oare a fost vreodată Basarabia 
asta a ucrainienilor?” A murit de mult acel om onest. 
Dar erau şi alţii ca dânsul, precum foarte venerabilul şi 
cultivatul inginer silvic Goncearovschi de la Rădeni, 
mare prieten cu ai mei şi el şi întreaga-i familie. Am 
cunoscut, e drept, şi ruşi sau ucrainieni şovini care 
dispreţuiau ceea ce numeau ei “Uniri” cu România. Erau 
însă inofensivi căci pe de o parte se temeau şi ei de 
bolşevici şi pe de alta, luată în ansamblul ei, populaţia 
rusă şi ucraineană, de la lipovenii din sud şi până la 
rutenii din nord era, demografic şi procentual vorbind, 
nesemnificativă. 

Dar mai ales şi mai presus de toate părinții 
m-au băgat efectiv, cum ai băga pe cineva în apă, drept 
în mijlocul ţăranilor şi cu precădere în mijlocul celor din 
satele înfundate în frumoşii şi imenşii codri ai Bâcului. 
Stam mereu printre dânşii, mă jucam cu copiii lor de-a 
“mijoarca”, ne dam tumba la vale pe iarbă, făceam 
pătuluri în copaci tineri cu crengi mlădioase şi sorbeam 
împreună din linguri cu cozi foarte lungi şi din acelaşi 
vas mare şi foarte evazat, chişleag sau “dzamă” de pui, la 
măsuța lor pe trei picioare, joasă şi rotundă, alături de 
masa mare la care mâncau părinții şi bunicii. Şi-n 
mijlocul meselor, fireşte, aceeaşi mămăligă galbenă şi 
înaltă în doagă, din care ne tăiam felii cu aţa. Dintre 

aceşti copilandri de-o vârstă cu mine am rămas cu doi 
din cei mai mari prieteni ai vieții mele: Coliţă şi 
Simionică Roman, care mai trăiesc şi astăzi în satul 
Rădeni. Ţarismul, nedorind să-i înveţe carte, ca să nu le 
vină “idei”, ţăranii rămăseseră, în codrii seculari, intacți 
în arhaica lor cultură rustică. Graiul lor era identic, până 
în cele mai infime inflexiuni, cu cel de dincoace de Prut, 
cu diferenţa doar că foloseau multe cuvinte şi expresii 
vechi, care aici în “Regat” dispăruseră din cauza 
modernizării limbii prin şcolarizare. Aşa am ajuns mai 
târziu, când m-am pasionat de marii cronicari, să-i 
citesc fără a mai deschide decât rareori glosarul. 
Căci ceea ce erau pentru alții anacronisme curioase 
şi necunoscute, erau pentru mine cuvinte vii ce-mi 
intraseră de mult în sânge. Pot spune, deci, că primii mei 
dascăli de limbă română au fost ţăranii de peste Prut30. 
Şi tot acei ţărani mi-au instilat atracţia şi prietenia 
indelebilă ce aveam s-o resimt mai târziu pentru țăranii 
de pe întreg cuprinsul țării, până acolo că, încă din 
studenție, mi-am petrecut toate vacanţele şi concediile 
numai prin sate, din Oltenia până în Apuseni şi până în 
Țara Oaşului. Iar câştigul ce l-am avut şi ca mare iubitor 





30 Îmi cade incredibil de bine aici afirmaţia romanistului italian 
Carlo Tagliavini, celebru în lumea întreagă şi, totodată, foarte interesat 
de toate studiile ruseşti privitoare la limba vorbită de românii 
din Basarabia. Citind atent şi citând toate aceste studii 
marele romanist conchide scurt: „pretinsa” 'limbă moldovenească” 
nu este de fapt decât româna literară”. Vezi CARLO 
TAGLIAVINI, Le Origini delle lingue neolatine, ed. VI, Bologna, 
1972, tradusă în româneşte: Originile limbilor neolatine — 
Introducere în filologia romanică, Ed. Ştiinţifică şi Enciclopedică, 
Bucureşti, 1977, p. 289, notă. 

de limbă românească şi ca istoric a fost imens. Dar 
despre aceasta — altă dată. Deocamdată să subliniez că 
am avut în Moldova de peste Prut nu numai bucurii, ci 
am trăit şi trei dintre cele mai negre zile din viaţa mea. 
Căci mă aflam la nişte prieteni ai părinților mei 
(inginerul silvic Metodiu lonescu de la Sadova), 
când am auzit la radio la 27 Iunie 1940 comunicatul 
despre ultimatumul sovietic din 26 Iunie. Ce s-a petrecut 
în acele zile peste Prut a fost un iad provocat cu o 
bestialitate metodică, fiindcă bolşevicii n-au lăsat 
românilor măcar o săptămână pentru evacuare, ci le-au 
impus termenul imposibil de trei zile. Groază şi teroare 
cu ochii la ceas, căci fiecare minut era aur. 

Orăşeni cu figuri descompuse, unii reuşind să 
fugă, alții nu; gări în haos indescriptibil, cu plânsete şi 
țipete isterizate; familii rupte în două, şi-n patru. Numai 
țăranii — tot ţăranii! — , cu disperare mută în priviri, căci 
ştiau ce-i aşteaptă, au rămas la brazda lor. Pornind cu 
soția inginerului într-o căruţă alungită şi încărcată cu trei 
uriaşe baloturi, din care tot cădea un pantof negru ce 
săream mereu să-l culeg, am coborât prin târgul Călăraşi 
spre gară, printre două şiruri de soldați români ce 
asigurau scurgerea refugiaților. Aveam 15 ani şi-n 
mintea mea, pură la acea vârstă ca o coală albă de hârtie, 
s-a imprimat pentru tot restul vieții o imagine ca o 
superbă emblemă a “civilizației” ce avea să ne înghită: 
un grup de evrei ce zbierau la soldați şi-i scuipau 
în faţă şi pe uniforme. Soldaţii nu reacţionau pentru că 
primiseră ordin să nu reacționeze pe întreaga Moldovă 
de peste Prut, ca să nu ofere invadatorului asiatic prilej în 
plus pentru sălbatice represalii. Cum au fost scuipaţi 

atunci acei soldaţi — ce n-aş da să aflu că ei sunt în 
viață şi au citit aceste rânduri! — aşa a fost scuipat un 
popor întreg de proprii noştri bolşevici aproape o 
jumătate de secol. 

Şi am rămas cu ei pe cap până astăzi, fiindcă 
mulți dintre noi nu şi-au dat seama că dacă vrei 
democraţie nu votezi bolşevici. 


P. S. Sugestia de a include acest articol de 
ziar în prezenta carte mi-a dat-o maica 
Eufrasia Dulamă de la mănăstirea Suceviţa. 
Îi mulțumesc. 

Deoarece nu am urmărit alcătuirea textului în capitole 
rigide, dau aici pentru cei interesaţi de o anume parte a 
Moldovei furate, paginile respective: 


Bucovina — p. 13-18, 21-28; 
Herţa — p. 17; 

Basarabia — p. 18-20 
Republica Moldova — p. 28-37; 
Transnistria — p. 32-34; 
Tighina — p. 34; 

Insula Şerpilor — p. 39; 


Totodată la paginile următoare se află consideraţiile 
asupra: 
Preşedinţilor României după 1989 — p. 33-46; 


Parlamentului României — p. 42-44; 
Cultura după instaurarea bolşevismului — p. 46-50; 


ADDENDA: Există o singură Moldovă — p. 51-58; 

